Aspaldiko pilota giroa berreskuratu dute Markina-Xemeingo finalek - Lea-Artibai eta Mutrikuko Hitza : Lea-Artibai eta Mutrikuko Hitza\nAtzo [urriak 24] goizean jokatu ziren Markina-Xemeingo frontoi txikian Markina-Xemeingo 43. Esku Pilota Txapelketako finalak. Sei mailatako zazpi partida jokatu ziren txikienetatik hasita nagusien mailaraino. Emozioa izan zen nagusi.\n43. Markina-Xemeingo Esku Pilota txapelketako finalistak eta eskolako arduradun eta antolatzaileak txapelketaren amaieran.\nPandemi aurreko giro ona izan zen nagusi atzo [urriak 24] berriro, Markina-Xemeingo frontoi txikian. Markina-Xemeingo 43. Esku Pilota Txapelketako finalek erakarrita, hainbat pilotazale elkartu ziren hilabete inguru iraun duen lehiaketaren amaiera ikusteko. Norgehiagoka politekin gozatzeko aukera egon zen, gainera. Sei mailatako zazpi partida jokatu ziren txikienetatik hasita nagusien mailaraino.\nOhi modura, txikien mailako partiduagaz hasi ziren neurketak. Amets Larrinaga eta Aimar Agirrezabalaga eta Ekhi Sanz eta Pello Olabarria izan ziren jokoari ekiten lehenengoak, eta partida estu baten ondoren, bigarren bikoteak eraman zituen txapelak 15-18 irabazita. Zortzi tantuko aldeagaz irabazi zuten umetxoen mailako partidua jarraian, Gotzon Odiagak eta Estebe Urizarbarrenak; Julen Ibarzabal eta Jon Cid azpitxapeldun geratu ziren. Umeen mailako txapelak, berriz, Joel Txurrukak eta Julen Aierdik jantzi zituzten, Unai Egiari eta Orhi Roblesi irabazi ondoren. Maila horretako beste txapelak, ostera, Unax Arrizabalaga eta Ibai Azpiazurentzat izan ziren; Ibai Arakistain eta Aratz Gandiaga izan zituzten aurkari finalean.\nLehia politak egon ziren bai eta gaztetxoen eta gazte mailetan ere. Ibai San Antonekk eta Unax Ibarzabalek 22-8 irabazi zieten Amets Alvarez eta Mikel Ezpeletari gaztetxoetan, eta Bingen Beitia eta Markel Calvo nagusitu ziren gazte mailan Mikel Egurrolari eta Jokin Alvarezi 22-15 irabazita.\nNagusien mailan, azkenik, Josu Agirreamalloa eta Markel Egurrola izan dira aurtengo txapeldunak, eta Anartz Ibarloza eta Antxon Azpiazu azpitxapeldun geratu dira.\nFinal egunagaz amaitzeko txapelak eta garaikurrak banatu zituen Markina-Xemeingo Esku Pilota Taldeak finalisten artean. Horrez gain, zozketako zenbakiak atera zituzten. Ondorengoak dira zortzi zenbakiak: 0091, 0520, 1600, 1589, 0039, 1050, 1335 eta 1800 (agertuta).\n43. Markina-Xemeingo Esku Pilota Txapelketa


Nola saihestu zarata berokuntzan | Consumer\nNola saihestu zarata berokuntzan\nKobrezko hodien inguruan zentimetro batzuk utzi, dilatatu ahal izateko, zaratarik ez sortzeko.\nBerokuntza-sistemekin lotutako arazo bat batzuetan eragiten duten zarata da. Soinu gogaikarri horiek berogailua martxan jarri eta berehala sortzen dira. Baladia dirudi, baina hotz handiko garaietan nahiko ohikoa da zenbait lekutan berogailua piztuta uztea gau osoan, eta, zaratak hasten badira, loa hartzeko zailtasunak izatea baino gehiago da.\nArrazoi nagusia instalazioen zahartzaroa da. Sarritan kobrezko hodiekin egiten dira. Hodi horiek hoztean edo berotzean dilatatzen badira, zarata sortzen dute.\nHar dezakegun neurri bat da hodiek hormak zeharkatzen dituzten tokietan paretak inguruko espazio bat izatea, hots hori eragin gabe dilatatu ahal izateko, beste gainazal batekin igurtzita. Zarata hori eten dezakeen beste aukera bat besarkagailuak lasaitzea da. Hodiak presionatuta egon ez daitezen saiatu behar da berriro. Besarkagailuek, batez ere metalezkoak direnean, ez badiote gehiegi eusten hodiari, zarata desagertu egingo da.\nberokuntza instalación-eu zarata


Aitatxi-amatxiek eginikoa –\nArg: Maialen Andres, FOKU, Berria\n[Euskalerria Irratiko Metropoli Forala saioa, ‘Minutu bateko manifestua’, 2021ko urriaren 13koa]\n1936, 36ko gerra, Aitatxi-amatxiek eginikoa, alberto barandiaran, Barandiaran, diktadura, Falange, falangistak, Faxismoa, faxistak, Gerra Zibila, guda zibila, Gurea falangista zen, historia\n3 pentsamendu “Aitatxi-amatxiek eginikoa (III)”-ri buruz\nNagore 2021-10-21 23:09\nEz ba. Gauzak ez dira hala. Kabroi izatekotan anitzez gehiago ziren errepublikazaleen artean, botijo bat, sui bat, baino espainolagoak eta euskaldunen kontrako eta euskaldunen eta euskararen etsai erabatekoak. Seguru nago ez dakizula botijo uskaraz esaten ez idazten. Zer esaten zuen bada PSOEk euskaraz eta euskaldunez 1936an? Eta ezker espainolak, horrelakorik inoiz izan bada? Muera el euskara que es un idioma burgues, igual que en 2021. Niri, egiaren aitortzeko, espainiar horiek guztiak ez zaizkit axola, Maragallen aitatxik erran zuen bezalaxe. “lo mas parecido a un espanol de derechas es un espanol de izquierdas”. Gora herria, geronen kontraesanak eta guzti, baina ez jainkotu gire etsaiak, halaxe baitziren, bakarrik ezkerrekoak, hori Ispanistanen inposiblea da, omen zirelako.,,\nNagore 2021-10-25 00:53\nGainera, aitatxi-amatxi bikote\nhori oso jende gutxik daki deklinatzen.\nNagore 2021-10-25 01:01\nBai ala bai? Hoa zakurraren ipurdira! Hori ez da ez euskara ez deus ere.


"Herri honek, Aginagako eskola honek ez zaituzte ahazten! Eskerrik asko!" - Aginaga - Noaua.eus\n"Herri honek, Aginagako eskola honek ez zaituzte ahazten! Eskerrik asko!"\nNoaua Aldizkaria 2019-05-29 12:27\nEkainaren 9ko jaialdiaren atarian, belaunaldi ezberdinetako Aginagako Eskolako kideak batu zituen joan den larunbatean bazkari baten bueltan ospatu zuten topaketak. Bertan, hamarkadotan irakasle lanetan jardundakoak omen zituzten oroigarri banaketa ekitaldi batekin. "Herri honi hezten lagundu diozue. Aldi berean, gizarte hobeago bat egiten lagundu duzue. Beraz, herri honek, eskola honek, ez zaituzte ahazten! Eskerrik asko”.\nAginaga Sagardotegian bildu ziren belaunaldi ezberdinetako eskola kideak. Hitzok eskaini zizkieten, urteotan herri ikastetxeak hezitzaile izan dituenei:\n“Izan zinetelako gara, eta garelako izango gara. Hemen esaldiaren jatorria! Txikiak gara eta ez dugu hazi nahi! Sendotu baizik, indartsuak izan. Egun hauetan argazkiak jaso ditugunean, ikusi besterik ez zegoen jendeak zein harrotasunarekin utzi dizkigun bere oroigarriak, bertan nabaritu dugu, orain dugun zuhaitz indartsu honek sustrai sakon eta gihartsuak dituela. Gaur egungo eskola ezin dugu ulertu urteetan atzera joan gabe. Argazkietan ikusi dugu egon den eboluzioa, señorita Mertxe, Jexux eta Miren, edota Gurutze eta Luciaren garaien arteko jauzia. Urte hauetan zehar ume asko hezi duzue, bizitzako gora-beherak erakutsi, belaunaldi ezberdinen jakituria iturri izan zarete, herri honi hezten lagundu diozue. Aldi berean, gizarte hobeago bat egiten lagundu duzue. Beraz, herri honek, eskola honek, ez zaituzte ahazten! Eskerrik asko”.\nAginagako Eskolaren urte luzeetako ibilbidea, hamaika oroitzapen berritzeko aukera eskaintzen du joan den larunbat eguerdian Eliza Zaharrean ireki zuten argazki erakusketak. Txangoak, ospakizunak, jaunartzeak, klase kideen taldeko argazkiak... Aginagako Eskolako belaunaldi ezberdinetako kideak, duela 50-60 urtera artekoak erretratatu ditu egunotan Eliza Zaharrean ikusgai izango duzuen erakusketak. Irudi bilduma auzolanean osatu dute, herritarrek utzitako argazkiekin.


Ekainaren 4an, ostegunean, Euskaltzaindiaren Onomastika batzordeak antolatua, "Toponimia gizarteratzea: aukerak eta egindako lana" izeneko ikastaroa egingo da Durangoko Landako elkartegian.\nIkastaroaren ordutegia hauxe izango da: goizeko 9:00etatik\nZenbait girotan erran komuna da hizkuntza komunikazio tresna hutsa dela eta, beraz, politikaren esparrutik erabat kanpo egon beharko lukeela. Baieztapen bera modu gordinagoan agertzen da batzuetan, alegia, hizkuntza berez garbiden artefaktua da\nEuskaltzaindiak 157. araua: Europako hiriak kaleratu berri du.\nArau honekin, Europako geografia politikoaren euskal exonimo nagusien corpusa osatua geratzen da. Izan ere, arau honetan, Europako hiriak euskaraz nola idatzi behar diren finkatzen du\nEuskera agerkari ofizialaren zenbaki berri bat kalean\nEuskaltzaindiak plazaratu berri du Euskera Akademiaren agerkari ofizialaren zenbaki berria: Euskera 2008, 1\nLiburu honetan, besteak beste, ondoko gaiak agertzen dira: Sagrario Aleman eta Aurelia Arkotxa euskaltzain osoen sarrera-hitzaldiak,\nMaiatzaren 8an eta 9an, Mendebalde Kultura Alkarteak bere XIII. Jardunaldiak egin zituen Euskaltzaindiaren egoitzan, "Transmisinoa eta erabilerea" izenburupean. Aurtengo jardunaldietan Luis Baraiazarra Alkarteko kide eta euskaltzain urgazlea omendu dute.\nManuel Olaizaola "Uztapide" bertsolariaren jaiotzaren mendeurrena ospatzeko, ekitaldi ugari egin dira Zestoan, Uztapide gogoan taldearen ekimenez eta Zestoako Udalaren babesean. Euskaltzaindiak ere bat egin du omenaldiarekin. Maiatzaren 14an izan\nJose Luis Uranga Bermeoko euskaltzaleak bere bibliotekaren dohaintza egin dio Euskaltzaindiari. Maiatzaren 7an, Getxoko bere etxean, Urangak eta Andres Urrutia euskaltzainburuak hitzarmena sinatu zuten, eta dohaintza formalizatu.\nMaiatzaren 9an, Begiraleak elkartearen eskutik, Xabier Diharce "Iratzeder" omendua izan zen Donibane Lohizunen. Omenaldian, Iratzederren antzerki kaierak liburua aurkeztu zen, bai eta Iratzeder obra poetikoa gogora ekarri ere., haren olerkien\nRamon Saizarbitoria idazle eta euskaltzain urgazleak jaso du aurtengo Argital saria, urtero Euskadiko Editoreen Elkarteaketa Euskadiko Liburu Ganbarakematen dutena. Atzo, maiatzaren 7an, Bilbon egindako ekitaldi batean eman zioten saria\nBeste hizkuntza guztietan bezala, euskaraz ere errusierazko edo


Bisitarien kopuruak nabarmen gora egin du urteko lehen sei hilabetekoan Oñatin — Oñatiko udala\nBisitarien kopuruak nabarmen gora egin du urteko lehen sei hilabetekoan Oñatin\nAzoka eta hedabideetan promozioak egiten ari dira udako kanpainara begira\nBisitarien erregistroa egiten duten herriko zerbitzu eta bulegoetan hazkunde horren datu esanguratsuak jaso dituzte: turismo bulegoan jasotako bisitak % 11 hazi dira eta Oñatiko arte eta historiaren inguruan eskaintzen dituzten bisita gidatuetan partaideak % 18 gehiago izan dira; Arrikrutzeko bisitariak % 23 hazi dira eta Txokolateixian % 48. Ondorioa garbia da, iazko lehen urte erdian baino dezentez bisitari gehiago hurbildu direla Oñatiko turismo zerbitzuetara. Ez hori bakarrik, bertatik eskaintzen diren bisitak ere, iaz baino lagun gehiagok egin dituzte.\nUdako hilabeteotan ere goranzko joerak jarraipena izatea espero da eta horretarako bitartekoak jarriko dira, bai garraio zerbitzu osagarriak eskainiz eta promozioa eginez. Iazko esperientzia errepikatuaz, Donostia eta Oñati lotuko duen autobus turistikoa zirkulazioan jarriko da. Uztailaren 21etaik irailaren 29ra larunbatero abiatuko da Donostia-Tolosa-Ordizia-Oñati ibilbidea osatuz. Hiriburura hurbiltzen diren bidaiariei Gipuzkoa barrualdea ezagutzeko aukera eskainiko diete autobus turistikoek. Autobusak 8:30etan, 10:45etan eta 12:45etan aterako dira Donostiatik eta azkena, 18:30tan itzuliko da hiriburura. Bidean, eta bidaiariak hartu duen txartelaren arabera, ibilbideko herri batean, bitan edo hirutan gelditu ahal izango du eta atzetik datozen autobusetan igota bidaiari berrekin. Ibilbidean zehar bisitariek eskuragai izango dute bisitatuko dituzten herriei buruzko informazioa eta herri bakoitzeko turismo bulegoetan ere bidaiarien zalantzak argitzeko gertu egongo dira.\nTurismo bulegoko lagunak udako kanpainan murgilduta daude erabat, Donostiara begira ez ezik, Madril eta Kataluniako merkatuetara begira sustapena egiten ari dira. Iparraldeko bisitariak erakartzeko bestalde, bi promozio bideratu dira Oñatiko Garapen eta Turismo Ajentziatik, maiatzean workshopa egin zen eta Sud Ouest egunkarian ere gehigarria argitaratu da. Aipatzekoa da Oñatira hurbildu diren turisten artean iparraldetik eta Frantziatik datorren bisitari kopuruak nabarmen gora egin duela, % 10 hazi baita.


Ur arreak, ur garbiak - Joan Mari Irigoien - 111 Akademia\nIzenburua: Ur arreak, ur garbiak\nUrpean datza orain Urgain: aurrerabidearen eta diru -gosearen lege makurrak urtegi bihurtu zuen lehen herri bizi izandakoa. Baina, lehorte garaian etxeak eta plazak, harriak eta kaleak urpetik eguzkitara agertzen diren bezala, hala datoz istorioak oroimenera eta pasadizoak mihira, bertan bizi izandakoak elkartzen direnean.\n2014/07/11 11:19 am\nJoan Mari Irigoienek aipatu zuen behin ipurdiarekin idazten dela, argi uzteko lan bereziki zaila egiten duela liburu bat kaleratzeko, egunero hainbat ordu sartu ondoren aulkiari lotuta. Beti bezala, lan interesgarri honetan ere nabari da idazle honek ofizioa duela.\nKasu honetan desagertu den alegiazko herria da protagonista. Iotiz izan zitekeen herri ezabatu hori, baina Urgain da Joan Mari asmatutako fikzioan desagertu zena.\nFamilia osoak aurkezten dizkigu. Beti azpimarratu du herritar arruntek duten adimen naturala nahiz eta ikasketarik ez izan. Heriotzak bere lekua dauka ezinbestean bere lanetan.\nGarai hartako giro politikoa islatzen da, gerra zibilean, oso ondo deskribatzen du bakoitzak ze aukera zituen. Eliza eta haren jarduera ere oso ondo aztertzen ditu.\nIdazle oso gazte beteranoa, kritikoa eta sortzaile ona, adarra jotzeko prest dagoena irria sortu arte. Ideia aurrerakoiak proposatzen ditu ironia fin batekin, beti bere estilo bereziarekin Absurdora eramaten gaitu, eta bizitzaren aurrean duen ikuspuntua azpimarratzen du.\nAzken urteotan bezala, aurten ere liburu bat ekarri digu Joan Mari Irigoienek eta gatzgabea iruditu zait. Izan ere, liburu honek ez du soberan dagoen orririk, aurreko trilogian sarritan gertatzen zen bezala, baina zer edo zer faltan du irakurlea harrapatzeko. Idazkera argia eta bizia da, eta oso erraz irakurtzen da liburua, baina, hala ere, pertsonaien bizitzek ez naute hunkitu, eta gogo handirik gabe irakurri dut liburu osoa. Beharbada, arazoa pila bat pertsonaia agertzean datza, batzutan ez nekielako nor zen nor. Dena den, zorte hobea opa diet liburu honen irakurleei, ea gatza aurkitzen dioten liburu honi.


TIRITATXOREKIN EGIN IRRI! - Kultur Errota\n\tEszenatoki estalia (posible bada) \tElektrizateari dagokionez: o\tArgi indar gunea; Argi toma: 220v 2000W o\tEntxufeak eszenatokiaren atzean jarriko dira behar bezala babesturik. o\tInstalazioa ezagutzen duen arduraduna muntaiaren hasieran bertan egongo da. \tEszenatokia furgonetatik urrun dagoenean, deskarga eta karga egiteko laguntzaileak beharrezkoak dira. \tSarbidea libre izatea eta furgoneta bat sartzeko. \tMuntaketa 1 ordu ta erdi, desmuntatzea ordubete.


Leintz Bailarako Ekiolako bazkide laguntzaile bilakatuko da Fagor Taldea — TUlankide MONDRAGON\nOro har, Leintz bailarako familiek kontsumitzen duten energia bertan sortzen hastea da kooperatibaren xede nagusia, era horretan, kanpoko energia iturriekiko mendekotasuna murriztuz. Fagor Taldeak apirilaren 8an gizarteratu du haren erabakia, Ekiolaren hurrengo urratsen ingurukoak azaltzeko asmoz, bultzatzaileek Arrasaten deitua zuten prentsaurrekoan. Aritz Otxandiano Kanpo Fagor Taldeko Iraunkortasun arduradunarekin batera, Leintz bailarako herrietako, Debagoiena 2030eko, Goienako, Ekiolako eta Euskal Energiaren Erakundeko ordezkariak izan dira hitzorduan.\nEkiola babesteko erabakia hertsiki dago loturik Fagor 2030 iraunkortasun estrategiari. Finean, Leintz bailarako trantsizio energetikoari bultza egiteko zereginean, Fagor Taldeak “estrategikotzat” du Ekiola.\nHalaxe azaldu du Fagor Taldeko Iraunkortasun arduradunak: “Uste dugu proiektu estrategikoa dela Leintz bailarako trantsizio energetikoa bultzatzeko, energia sorkuntza demokratizatzeko eta komunitate erresilienteago bat eraikitzeko. Gainera, esango nuke, gizarteak dituen erronka konplexuei modu egokian erantzuteko osagai guztiak dituela. Hor daude lankidetza publiko-komunitarioa, komunitatearen auto-eratzea edota ahalduntzea eta eskalan jarduteko anbizioa”. Hori horrela, ekarpen ekonomikoaz aparte, Leintza Bailarako Ekiola Kooperatibako kontseilu errektoreko kide bilakatuko da Fagor, kooperatiben administrazioan eta kudeaketan dituen ezagutza eta esperientzia haren esku jarriz.\nOstera, Debagoiena 2030 iraunkortasun sareak ere bat egina du egitasmoarekin. Hark ere “estrategikotzat” du ekinbidea. “Hemen garatuko diren baliabide energetiko horiek, jabetzan eta kudeaketan ere, eskualdeko eragile eta herritarren esku egongo dira. Gaur egun gailentzen diren sistema energetikoek ez bezala, bertatik erabakitzeko aukera eskaintzen du Leintz bailarako Ekiolak, eta eredu justuago eta inklusiboetarako bideak eskainiko ditu ziurrenik”, azpimarratu du Elena Herrarte Debagoiena 2030 iraunkortasun sareko koordinatzaileak.\nKomunitate energetikoaren egitasmoak herritarrak ditu erdigunean. Hain zuzen ere, kooperatibako kide diren pertsonak edo familiak instalazio fotovoltaikoei lotutako abantailez baliatzea, instalazio horiek herritarrenak izatea eta horietan bazkide kontsumitzaileen kontsumo elektriko osoaren baliokide den energia-bolumena sortzea da Leintz Bailarako Ekiola Kooperatibaren helburua.\nHori horrela, maiatzean zehar, herritarrentzako hitzaldiak eskainiko dira Arrasaten, Aretxabaletan, Eskoriatzan eta Leintz Gatzagan, besteren artean, proiektuaren ingurukoak azaltzeko eta egon daitezkeen zalantzak argitzen saiatzeko. Eta orduantxe irekiko da aurre-inskripzioa: izena ematen duten herritarrek lehentasuna izango dute bazkidetza prozesua abiatzen den unean. Hasiera batean, 500 familia ingururi eskaini ahal izango die zerbitzua eguzki-parkeak.\nBada, dagoeneko iragarri dira hitzaldiei buruzkoak. Arrasateko Amaia Antzokian egingo da lehena, maiatzaren 3an, 18:30ean. Ostera, astebete beranduago, maiatzaren 10ean, Aretxabaletako Arkupen eskainiko da gaiari buruzko berbaldia, 18:30ean hasita. Eta bi egun beranduago, maiatzaren 12an, Eskoriatzako Zaldibar Antzokian izango da Leintza Bailarako Ekiolari buruzkoak ezagutzeko aukera, 18:30etik aurrera. Azken hitzaldia, bestetik, maiatzaren 16an eskainiko da, Leintz Gatzagako kultura etxean, 18:30ean.\nNotizia hemendik jaso da: https://www.fagor.eus/


Mikel Gartziarena idazlearendako IX. Karmele Igartua sorkuntza beka - Aretxabaleta - Goiena.eus\nMikel Gartziarena idazlearendako IX. Karmele Igartua sorkuntza beka\nMirari Altube 2019-12-28 15:04\nSarituak, Idazle Eskolako ordezkariak eta Karmele Igartuaren senideak.\nMikel Gartziarena donostiarrak jaso du Karmele Igartuaren omenezko 2019ko sorkuntza beka Harrak lanagatik. Hamasei narrazio aurkeztu dituzte IX. lehiaketara, eta epaimahaiak nabarmendu du gehienen maila txukuna.\nSari banaketa ekitaldia egin dute gaur, abenduak 28, Arkupen, eta han elkartu dira antolatzaileak, Idazle Eskolako kide diren Tere Irastortza eta Itziar Gomez eta Udal ordezkariak, Ainhoa Cabero Kultura zinegotzia, besteak beste. Epaimahaia osatu dute Iñaki Zubeldiak, Pako Aristik, Itziar Gomezek eta Tere Irastortzak, eta lanen maila dotorea nabarmendu dute: "Oso pozik gaude aurkeztutako gehienak direlako lan txukunak eta argitaragarriak".\nErabakia aho batez hartu zutela ere jakinarazi dute, hau da, Mikel Gartziarena donostiarraren Harrak lanari ematea saria: "Gozamena izan da irakurtzea. Txukun idatzia da, euskara maila bikainarekin, tentsioa mantentzen du uneoro... Benetan aipagarria". Gartziarenak 2.500 euroko saria jaso du eta lana, idazten.com webgunean argitaratuko dute. Era berean, Idazle Eskolan debalde parte hartzeko aukera eskaini diote.\nMikel Gartziarena 'Harrak' lanaren zati bat irakurtzen.\nHain lan onak izanik aurkeztutakoak bi aipamen banatzea erabaki du epaimahaiak. Bata izan da Gasteizko Andrea Losada Gareterendako Itxarongelan lanagatik; eta bestea, Idiazabalgo Amaia Telleria Mujikarendako Elur gorrituaren egunak lanagatik.\nSarituek lanen zati bana irakurri dituzte ekitaldian (Andrea Losadak ez du Arkupen egoterik izan, eta Itziar Gomezek irakurri du). Karmele Igartuaren senideak eta lagunak batu dituen ekitaldi xume baina goxoa bukatzeko, Igartuaren beraren poemak errezitatu dituzte antolatzaileek zein idazleek.\nAmaia Telleria idiazabaldarra Karmele Igartuaren poesia bat irakurtzen.


100m2, María Luisa Merlo eta Miriam Díaz – Arocarekin, Antzoki Zaharrean « Donostia Kultura\n100m2, María Luisa Merlo eta Miriam Díaz – Arocarekin, Antzoki Zaharrean\nmartes 31 de agosto de 2010 por donostiakultura en Albisteak\tBihartik aurrera eta datorren igandera arte, María Luisa Merlo, Miriam Díaz – Aroca eta Jorge Roelas 100m2 protagonista dituen antzezlana eskeiniko du Antzoki Zaharrak. Emanaldiak arratsaldeko 8etan izango dira eta larunbatean, irailak 4 , funtzio bikoitza egongo da 22:30ean ere.\nEtxe-agentziakoak Sarari eskaini dion etxebizitzak neskak nahi dituen guztiak ditu: merkea eta argia da, eta ikusmira ederra du mendialdera. “Akasño” bat besterik ez du: etxebizitzaren jabea, hiltzear bada ere, bertan biziko da hil arte. Lolari bihotzeko ebakuntza egin diote, eta ez du askorik iraungo, batez ere egunean tabako-paketea erretzen eta harrapatzen duen guztia edaten jarraitzen badu. Sarak etxebizitza erostea eta itxarotea erabaki du…\nSarrerak (24, 20 euro) salgai daude Antzoki Zaharra eta Victoria Eugeniako leihatiletan, baita Kutxaren ohiko kanaletan ere (Telekutxan, Servikutxan eta kutxa.net webgunean).\nTags: antzerkia, antzoki zaharra Deja un comentario Cancelar respuesta


Gasteizko Jaiak 2017: Neska Txikiren eta Zeledon Txikiren jaitsiera | Herriak eta hiriak | EITB\nGasteizko Jaiak 2017\nNeska Txiki eta Zeledon Txiki, Gasteizko jaietako protagonista\nArabako hiriburuko Andre Maria Zuriaren jaiek umeen eguna ospatu dute astelehenean.\nJaietako egun handia ospatu dute gasteiztarrek\nZeledonen jaitsierakin, lehertu da festa Gasteizen\nZeledon eta Neska Txikik festara gonbidatu dituzte Gasteizko ume guztiak\nATARI BEREZIA: Gasteizko jaiak 2017\nMilaka gasteiztar bertaratu dira astelehen honetan Gasteizko Plaza Berrira Neska Txikiren eta Zeledon Txikiren jaitsiera ikustera. Eguerdian gurasoen eta gainerako senideen laguntza zuten umez betetako plazak hartu du bi panpinen etorrera.\nOndoren, Amaia Ramiro eta Erlantz Zabalza izan dira Neska Txiki eta Zeledon Txiki hezurmamitu dituzten umeak. Amaia (9 urte) eta Erlantz (13 urte) Basatiak eta Txinpartak taldeetako kideak dira, hurrenez hurren.\nNeska Txikik eta Zeledon Txikik jaiez gozatzera eta "ondo portatzera" gonbidatu dituzte ekitaldia ikustera bertaratu direnak, eta arin-arin bat dantzatu dute ondoren.\nAipatu ekitaldia Arabako hiriburua ospatzen ari den Andre Maria Zuriaren jaietako umeen eguneko ekitaldi nagusia da. Udaleko ordezkaritza bat izan dira bertan, Gorka Urtaran alkatea buru.\nAbuztuaren 4tik 9ra\nOhitura onei jarraipena emanez, abuztuaren 4arekin batera, San Migel elizako kanpandorretik Andre Maria Zuriaren plazara jaitsi zen Zeledon bere aterki ezagunarekin Gasteizko 2017ko jaiei hasiera emateko. Horrenbestez, 60. urtez bete du Zalduondoko baserritarrak bere tradizioarekin.\nAndre Maria Zuriaren Jaiak 2022


Danobatek, Rolling Meadowsen, Illinoisen (AEB), egoitza berria irekiko duela iragarri du — TUlankide MONDRAGON\nDanobatek, automobilgintzako, aeroespazioko, trenbideko eta energiaren sektoreetarako makina-erreminten eta ekoizpen-sistemen munduko fabrikatzaileak, Rolling Meadowsen (Illinois) egoitza berria irekitzeko planak iragarri ditu. Inbertsioak lanpostu berriak ekarriko ditu eskualdera, zazpi langileko hasierako lan-taldearekin eta etorkizunean handitzeko planekin. "Danobatean oso pozik gaude gure egoitza Illinoisera eramateko ideiarekin, inguruko gure bezeroei laguntza zuzena eta lokalizatua ematea ahalbidetuko digulako", adierazi du Manex Ochoteco Danobateko presidenteak.\n"Gaur egun, Danobatek gero eta presentzia handiagoa du Estatu Batuetan, eta munduko egungo eskaria asebetetzen du; beraz, toki oso aproposa da gure taldea eta bezeroak finkatzeko".\nDanobat Inc. enpresak Estatu Batuetako bigarren kokaleku batera hedatzea erabaki du bere bezero estatubatuarrei hobeto zerbitzatzeko helburuarekin; tartean 3M, Delta Airlines, GE, Kennametal, Sandvik, Schaeffler, Solar Turbines eta Timken bezalako fabrikatzaileak barne. Egoitza berrian, 1.180 metro koadroko azalerarekin, arlo komertziala, ekoizpenekoa eta kalitate-kontrolekoak izango ditu, eta piezen probak egin eta makinak neurrira egin ahal izango ditu. Instalazio berrietan obrak hasi dira eta 2022ko lehen hiruhilekoan amaitzea espero da.\n"Danobatek bere egoitza Illinoisera eramateko erabakia hartu du, batik bat bizi dugun egoera ekonomiko onari esker eta gure lehen mailako langileetan oinarrituta", baieztatu du Sylvia García Merkataritza eta Aukera Ekonomikoetako Departamentuko jarduneko zuzendariak. "Mundu osoko enpresek Illinoisera hedatu nahi dute oraindik ere, langile prestatuen presentziari eta langileen prestakuntzan egiten ditugun etengabeko inbertsioei esker".\n"Horrez gain, bulegoaren kokapena ere funtsezkoa da, garraiobideetarako sarbideekin, herrialdearen bihotzean kokatuta, eta mundu osoko merkatuetara konektatzeko aukerarekin".\nAzken hilabeteetan lanpostu berriak gaineratu dira salmenta eta marketin sailetan, eta langileak kontratatzen jarraitzen da sail desberdinetan dauden hutsuneak betetzeko, hala nola salmentak, aplikazioak eta zerbitzuetako sailetan. Egoitza berrian, enpresak Estatu Batuetan duen presentziarekin lotutako administrazio-eginkizun nagusiak gauzatuko dira; salmenta, marketin eta ingeniaritza/pieza/zerbitzu dibisioak barne, eta, azken finean, Danobaten teknologiak eta gaitasunak erakutsiko dituen bikaintasun-zentro bihurtuko da.


author_facet:"Euskadi. Hezkuntza, Unibertsitate eta Ikerketa Saila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" format:"eBook"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Formatua: Liburu elektronikoa\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Handizkako kalitate handiko &Factory prezioa HDPE Geonet Txina HDPE Geonet fabrikatzaileak\nHasiera > Produktuak > GeoNet > HDPE Geonet\nHDPE Geonet-en ezaugarriak\nGeotechnical net (HDPE geonet) dentsitate handiko polietilenozko (HDPE) eta anti-ultraviolet gehigarriekin egindakoa da. Anti-zahartze eta anti-korrosioaren ezaugarriak ditu. Autopistaren eta trenbideko errepideen erabilera modu eraginkorrean banatu daiteke zamak, fundazioen egonkortasuna eta egonkortasuna hobetzeko eta fundazioaren bizitza luzatzeko. Autopista aldeko maldetan kokatuta, lurzorua saihesteko, ura eta lurzorua babesten du eta ingurumena zuritu. Itsasontzien eta ibai ertzak babesteko eraketa (CSTF /W 151 handizkako HDPE geonet) eraginkortasunez kolapsoa saihesteko; Kostaldeko ingeniaritzan, Txinako HDPE geonet fabrikatzaileek egindako HDPE geonet fabrika-prezioak malgutasun eta iragazkortasun ona eskaintzen du olatuen energia-eragina murrizteko.\nHandizkako HDPE geonet oinarria oinarrizko tratamendua, roadbed indartzea, malda babes, zubi pilaketa indartzea, eta kostaldeko malda babesa, urtegia beheko indartzea eta beste proiektuetan erabiltzen da batez ere. Errepidean salgai dauden HDPE geonet-a etetea galarazteaz gain, jendea edo ibilgailuen kaltea ekidingo da. Errepideko zepak HDPE Geonet-ek estaltzen du errepide bidezko zepak eta bidearen deformazioa galtzea saihesteko eta roadbed-aren egonkortasuna hobetzeko. Txinako HDPE geonet fabrikatzaileek egindako HDPE geonet fabrika-prezioa esaten diote espaloiak indartu eta gezurrezko pitzadurak garatzeko saihesteko. Hormako betegarria betetzeko material indartua denez, geotextilek lurzoruaren estresa, alboko desplazamendu mugatua eta egonkortasuna hobetu ditzakete. Dike eta rock azalera babesteko erabiltzen den kaiola egin zuen, erosketak, lurzoruak eta lurzoruaren higadura saihesteko.\nTaidong profesional bat da Txinan HDPE geonet fabrikatzaileek, kalitate handiko hornidura & fabrika prezioa HDPE geonet, nahi duzun kalitate handiko handizkako& fabrika prezioa HDPE geonet, ongietorri handizkako HDPE geonet salmenta kontsultatu.\nHDPE Geonet parametroak\nHDPE Geonet aplikazioa\nGeotechnical net (HDPE geonet) funtsean oinarritzen den oinarrizko tratamenduan, errepideen indargarritasunean, malda babesetan, zubi estalkien indargarrian, kostaldeko malda babesetan, urtegiko beheko indargarrian eta beste proiektuetan erabiltzen da batez ere. HDPE geonet fabrika-prezioa Txinako HDPE geonet fabrikatzaileek errepide maldan ezarritako fabrikatutako prezioak irristagaitza saihesteko eta pertsona edo ibilgailuak kalteak saihesteko; errepide zepak kapsulatuz HDPE geonet kateak road slag galera eta roadbed deformazioa saihesteko eta Roadbed egonkortasuna hobetzeko; HDPE geonet estaltzea errepideen azalera indartu eta hausnarketa pitzadurak saihesteko garatzen; kalitate handiko HDPE geonet lurzoruaren betegarrian betetzeko material indartsu gisa lurzoruaren estresa eta alboko posizio mugatua bereiz daitezke. Maius, egonkortasuna areagotu; Hormako kaiolak salgai dauden HDPE geonet salgaiak, azaleko gainazaleko babesak, higaduraren prebentzioa saihesten du, lurzoruak saihesteko eta lurzoruaren higadura saihesteko.\nHDPE Geonet instalazioa\nHot Tags: HDPE geonet, kalitate handiko, fabrika prezioa, fabrikatzaileak, salgai, handizkako.


Luis Mari Elustondo: “Euskal Selekzioaren ofizialtasuna lortzeko lehen urratsa eman dugu” | EHK\nLuis Mari Elustondo: “Euskal Selekzioaren ofizialtasuna lortzeko lehen urratsa eman dugu”\nLuis Mari Elustondo (Bilbo, 1946), Euskadiko Futbol Federazioko presidentea izan da 2012. urteaz geroztik. Erandioko presidentea zela hartu zuen ardura eta orain kargua utzi, eta bere lekua hartzeko bi hautagai (Koikili Lertxundi eta Jabier Landeta) aurkeztu diren egunotan elkarrizketatu dugu.\nArratsalde on Luis Mari, has gaitezen zortzi urte hauetako balantze pertsonala egiten.\nEgia esan, niretzako ohore bat izan da Euskadiko Futbol Federazioko presidentea izatea. Ohore handi bat. Oroimen eder ugari ditut eta harreman eta lagun onak egin ditut bidean. Baina 74 urte ditut eta bada beste batzuei lekua egiteko garaia. Bi agintaldi egin ondoren neure erabakiz kargua uzteak zapore ona uzten dit.\nHala ere, momentu mingotsak ere izan ditut tartean. Baina ez naiz atzera begiratzen duten horietakoa, momentu onak gogoratzearen aldekoa naiz. Eta pozik noa.\nDenbora soberan izango duzu orain. Zer egingo duzu?\nBanaka pintura enpresako jabea ere banaiz, eta semeari laguntzen arituko naiz. Horrez gain gauza arruntak egingo ditut. Ingurukoak zaindu, lagunekin gehiago egon, bilobekin gozatu. Bizitza aurrera doa eta.\nEFFko gestioari dagokizunez ze balantze egingo zenuke?\nBatzuetan kanpotik ikusten ez diren gauza txiki mordoa egin ditugu. Egia esan Koronabirusak denok asko astindu gaitu. Kudeaketa zaildu du, ekonomikoki zama handia suposatu du, baina pozik nago egindako bidearekin. Adibidez, prentsa arduradun bat jartzea lortu dugu, eta azkenean UEFAn eta FIFAn Federazioa onartzeko eskaerari bide eman diogu… Urrats inportantea da hori, azken batean Euskal Selekzioaren ofizialtasuna lortzeko lehen urratsa baita.\nNik nahi baino oztopo gehiago topatu dut etxe barruan. Batzuk zentzugabeak, adibidez azken Federazioko batzarrak ezagutu ere egiten ez zituzten juntakide berriak ez beronestea. Edo oraindik ez dakizkidan arrazoiengatik pairaturiko hedabide baten erasoak. Baina ez naiz oroimen txarrekin gelditzen den horietakoa eta alde onei begiratu nahi diet, inolako hautsik harrotu gabe.\nEgindakoaz aparte, zer erronka geratu zaizkizu borobildu gabe?\nBadira hainbat kontu, baina batzuk aipatzearren…\nEFFko egoitza hobetu behar da. Eusko Jaurlaritzaren bulego batzuetan dago, baina ez da erakundeak behar dituen beharretarako egokia. Sarritan hainbat kontutarako klubei eskatu behar izan diegu biltzeko lekua…\nBestalde, nahiz eta teorikoki, estatutuetan eta abar, argi agertzen den, errealitatean EFFak autonomia eta bitarteko gutxi ditu eta gehiago behar ditu. Badirudi Eusko Jaurlaritza ere bide horretan doala, baina egun lurraldeetako federazioek indar gehiegi dute Euskadikoaren kontrarako.\nAzkenean UEFAn eta FIFAn Euskadiko Federazioa sartzeko baimena egin duzue?\nBai, prozesu luzea izan da. Beti izan dugu Euskal selekzioaren ofizialtasunaren aldarria. Eta Eusko Jaurlaritza ere bide horretan egon da. Hasieran batzar informatiboak egin genituen lurralde denetan. Gero Euskadiko Federazioko juntan hitz egin zen eta aurrera egitea erabaki zen. Ez aho batez, batzuk kontra egin baitzuten, baina gehiengoak aurrera egitea erabaki zuen. Ondoren Durangoko batzar batean ia aho batez aurrera egitea erabaki zen. Partaidetza polita izan zen batzarrean eta bozka libreago izateko isilpekoa izatea erabaki nuen. Azkenean abstentzio bakarrarekin eta kontrako bozkarik gabe onartu zen. Erabaki hori gauzatzea tokatzen zitzaigun eta egin da.\nZergatik atzeratu da hainbeste?\nOztopo dezente egon da bidean, alde batetik Espainiako Federazioak ez zuen begi onez ikusi ekimena, eta gero tartean Koronabirusak sortutako arazo erantsiak… baina azkenean egin da. Nonbaiten esan da ez gaituztela onartu ere egin, baina Espainiako Federazioak izandako jarrera berak, argi adierazten du, prozedura abiatua dagoela.\nEta zein da orain bidea?\nEspainiako federazioarekin negoziatu beharko da. Patxadaz baina sendo. Sartuko den presidente berriak badu honetan zer egina. Ez naiz ni algara zalea, instituzio serio bat da Federazioa, baina ahalegina egin beharko da eta ezer aurreratu ezean hor daude epaitegiak ere. Gainera badirudi politika arloan ere gaia mahaigaineratzen ari dela.\nKargua utziko duzu, eta bi hautagai dira lehian? Zer eskatuko zenioke presidente berriari?\nHasitako bideari jarraipena eman diezaiola. Euskal Selekzioaren ofizialtasunaren bidean jarrai dezala. Eta bestalde, Euskadiko Federazioa indartu dezala. Estatutuetan baditu konpetentziak baina autonomia eta indar propio handiagoa behar du, Euskadiko futbolaren interesak hobeto defenditzeko.


Komiki leihaketa | Herri Urrats\nGure herriaren Historiaren momentu zehatz batean gertatutakoa komiki-kontakizun bilakatzeko helburuarekin ekin diote ikastolen pestek Euskal Herriko Ikastolen Komiki Lehiaketari. 14-16 urte bitarteko gazteei zuzendua, apirilaren 30a arteko epea izanen dute lanak aurkezteko; bakarka edo taldean egin daitezke.\nKomiki lehiaketaren lehen edizio honetako gaia Amaiurko gazteluaren setioa izanen da. Amaiurko gazteluaren setioa 1522ko uztailaren 15etik 19ra bitarte egin zuten Gaztela eta Aragoiko armadek. Setioa nabarmena izan zen, bertan bukatu zelako Henrike II.a Nafarroakoaren aldekoek egindako hirugarren saiakera, Erresuma berreskuratzeko 1512ko konkista eta gero.\nSari ugari irabazteko! Ez dudatu partehartzea, bakarka edo taldeka, hartu arkatza eta xorroxtu irudimena!


Irekia Eusko Jaurlaritza - Gobierno Vasco :: Kaiku kooperatiba, Anabac armadoreen elkartea eta Bacalao Giraldo enpresa, 2016ko Nardiz sariak\nKaiku kooperatiba, Anabac armadoreen elkartea …\nSariak Lehendakari Iñigo Urkulluk entregatuko ditu datorren maiatzaren 10ean\nSari horiekin esker ona adierazten zaie lehen sektorean eta elikagaien industrian ibilbide profesional eredugarri izan dituztenei\nKaiku kooperatiba, nekazaritzaren sektorean; ANABAC Atunontzi Izoztaileen Armadoreen Elkartea, arrantza sektorean; eta Bacalao Giraldo enpresa, elikagaien industriaren izenean, horiek izan dira Nardiz sarien azkeneko edizioko irabazleak. Sariak 2003an ezarri ziren, Eusko Jaurlaritzako lehen Nekazaritza Sailburuaren izenarekin, eta denbora luzean eta batez ere lehen sektorean edo euskal nekazarien munduan ibilbide profesional eredugarriak izan dituztenen aitortza eta balioespena dakarte.\nSariak Lehendakari Iñigo Urkulluk eta Ekonomiaren Garapen eta Lehiakortasuneko Sailburu Arantxa Tapiak emango dizkiete, datorren maiatzaren 10ean, 18:00etan, Eusko Jaurlaritzako Lehendakaritzaren egoitzan egingo den ekitaldian.\nHautagai bakoitza gutxienez Euskal Herriko agente sektorial biren babesarekin aurkeztu da, eta hautagaitzarekin batera proposatutako pertsonaren edo kolektiboaren ibilbide profesionala zehaztasunez azaltzen zuen memoria bat aurkeztu da. Memorietan, halaber, hautagaien ibilbidearen hainbat alderdi azpimarratzen ziren, eragin edo garrantzi handienekoak eta beraien ibilbidea berezi egiten dutenak.\nANABAC, Atunontzi Izoztaileen Armadoreen Elkartea, Bermeon eratu zen, 1977an, eta gaur egun Euskal Herriko inguraketako atunontzi izoztaileak batzen ditu. Lau enpresa talderen esku daude elkarteko atunontzi horiek: Atunsa, Echebastar, Inpesca eta Pevasa. 25 atunontzi izoztaile eta 12 laguntza ontzi ditu guztira, hau da, Euskal Herriko atunontzi izoztaileen %80, Espainiakoaren %60 eta Europakoaren %40. Bere helburua da kolektibo horren interesen defentsa, bai eta era arduratsuan arrantzatuz espeziea iraunaraztea ere.\nANABAC sektoreko berrikuntzaren bultzatzailea izan da, atunontzi izoztaileen flota munduko erreferentzia bihurtu baitu, tunido tropikalen arrantza iraunkorrari dagokionez. Esan dezakegu ANABACen lana aparteko adibidea dela nazioartean; zientzia arrantzaren jardunean txertatu du eta erakundeekin batera lan asko egin du, atunontzi izoztaileen flota nazioartean lidergo posizioan kokatuta.\nKAIKU Kooperatiba Elkartea oso ezaguna da kontsumitzaileen artean Hirurogei urte baino gehiagoko ibilbidea egina du eta pasa den mendearen erdialdean sortu ziren esne kooperatibetan du bere jatorria –Iruñean (Copeleche, 1953), Bilbon (Beyena, 1953) eta Gipuzkoan (Gurelesa, 1954)–.\nKaiku 1999an sortu zen, bigarren mailako kooperatiba gisa, Copeleche eta Gurelesa batuta, eta 2009an prozesua bukatu eta lehen mailako kooperatiba bihurtu zen. Gaur egun, Kaikuk 400 bazkide baino gehiago ditu eta Euskal Herriko eta Nafarroako lurralde guztietako hornitzaileak.\nBacalao Giraldo enpresa negozio familiarra izatetik enpresa talde garrantzitsua izatera igaro da hiru hamarkada baino gutxiagoan, eta arrain horren manipulazioan, komertzializazioan eta gastronomian erreferentzia da, dudarik gabe. Hirurogeita hamarreko hamarkadan ekin zion jarduerari, Giraldo familiak Vitoria-Gasteizen gobernatzen zuen janari dendari erabat aldatu nahi izan zuenean. Erabaki zuten bakailaoaren munduan espezializatzea, eta Gadus morhua espezieko “erdi ondutako” bakailaoa saltzen duten lehen enpresetako bat da, espezie hori izanik kalitate handienekoa.\nDenborarekin, aurrera egin eta bakailaoa jada gezatuta eskaintzen hasi ziren, eta 80ko hamarkadan bakailaoa gezatzeko lehen sala eraiki zuten. Horrekin, produktua kozinatzeko prest eskaintzea izan zuten, bai partikularrei bai ostalaritzakoei. Laurogeiko hamarkadan, berriz, negozioa zabaldu eta Arabako mugetatik harago iristea planteatu zuten. Horretarako, instalazio modernoez hornitu ziren, 7.000 metro karratuko instalazio batean. Gaur egun, 50 banatzaile baino gehiago ditu eta lurralde nazional osoan zein beste herrialde batzuetan ere saltzen dute, esaterako Portugalen, Estatu Batuetan, Italian, Kolonbian, Austrian eta Arabiar Emirerrietan. Basque Culinary Centerrekin lankidetza estuan ari da eta euskal gastronomia sustatzeko eta zabaltzeko jarduera ugari egiten ditu, lehiaketak antolatuz, liburuak eta cd-ak argitaratuz, azoketan parte hartuz, sukalde gela bat sortuz, etab.\n1939an Francoren tropek irabazi ondoren, Gonzalo Nardizek, Gobernuko beste kideek bezala, erbesterako bidea hartu zuen, eta han 40 urte eman zituen. Parisen, Mexikon bizi zen, eta, 1946az geroztik, Donibane Lohitzunen. Erbesteko Eusko Jaurlaritza desegin eta gero, Gernikako Estatutua onartu zenean, Gonzalo Nardiz jarduera politikotik aldenduta egon zen guztiz. 2003ko urriaren 25ean Bilbon hil zen, 97 urte zituela.


Ilusionistak - - Goiena.eus\nLukene Igartua 2017-04-09 15:00\nKorrika datorrela-eta debagoiendarrok antxintxika hasiko dugu asteburua. Aurtengo abesti optimistak Zirkorrikako trapezistak, malabaristak eta funanbulistak aurkezten dizkigu, eta denok euskararen ilusionistak garela dio. Abestien hitzek dutena zera da, bakoitzak berera ekartzen duela letren esanahia.\nBizirauten espezialistak aipatzen dituztenean nire burura datoz elbarritasun edo urritasun bat dutelako egunerokoan esfortzu berezi bat egin behar dutenak. Ekilibristak dirudite batzuek, gurpil aulkiarekin denda batean sartu nahian, akrobatak beste batzuek, bankura edo notarioarenera hurbiltzeko orduan.\nBizirauten espezialistak soseguz mugitzen dira, oztopoak gaindituz, behar duten denbora hartuz. Hankekin antxintxikarik egin ezin duten, baina bihotzarekin korrika eta hegan egiteko gai diren ilusionistak direlako.\nMundu bat amaitzen da abestia, denok bat egiten duguna, batzuk besteen azalean jartzen garen lekua, eta zailtasunak dituztenei korrika egiteko bideak zabaltzen diegun mundua.


Konpromisoa 44. Enplegu berdea - Gobernu Programa. Legealdia: 2016 – 2020\nEkimena 1. Ekintzailetza sustatu, indartzen ari den sektore ekonomiko honetan, enpresa eta enplegu berriak sortzeko aukera-iturri bihur dadin\nBasque Ecodesign HUB sortu da, honako hauekin batera: Mondragon Unibertsitatea, Deustuko Unibertsitatea, Euskal Herriko Unibertsitatea (EHU) eta Novia Salcedo fundazioa. Horren bidez, EAEko enpresak merkatuak eskaintzen dituen aukeretarantz (zaintza, prestakuntza, negozio-eredu berriak) bultzatu ez ezik, negozio-eredu berriekin lan egiteko proiektuak prestatzen kolaboratu ere egin nahi da.\n2018/12/04 Ingurumen sailburuordea\nEkimena 2. Enplegu berdea sustatu, sinergiak bultzatuz euskal enpresekin, elkarteekin, erakundeekin eta klusterrekin, eta I+G+b-ren aldeko apustu sendoa eginez.\n2018-2019 ikastaroa eta 30 ikasleren praktika enpresarialak Basque Ecodesign Hub-en (Ihobe, NSF, MU, UPV_EHU y Univ. Deusto), ekonomia zirkularraren inguruan. Horrez gain, Basque Ecodesign Hub-ek deialdi bat atera du proiektu eko-berritzaileak garatu nahi dituzten enpresentzako (gazteek adituen gidaritzapean proiektu horiek garatzen laguntzea da helburua).\n2019/04/25 Ingurumen sailburuordea\n7 ekostegun egin dira\n22 erakunde prestatu dira ingurumen-zaintza estrategikoko tailerretan. Tailerrak ekainean eta urrian egin dira eta gogobetetasun maila 8.4koa izan da, 10 puntutatik.\n2017ko deialdia amaitu da, ingurumen-zaintzarakoa. 8 enpresak eta 8 gazte langabetuk parte hartu dute eta gogobetetasun-maila 8.5etik gorakoa izan da, 10 puntutatik. 2018ko deialdi berria abiarazi da eta 10 enpresa hautatu dira harentzat.\n2019/01/07 Ingurumen sailburuordea\n- Ingurumen-zaintzako arloan prestatutako eta enpresetan proiektu bat eratzen ari diren 8 gazte\n- Zaintza estrategikoan prestatutako 18 erakunde\n- 4 ekostegun egin dira.


Etxola-15, Debako I. eskultura lehiaketako irabazlea — Debako udala\nMaiatzaren 25a aurretik, 15 proiektu aurkeztu ziren Debako Udalak antolatutako I. eskultura lehiaketara, eta horietatik 9 hautatu zituen epaimahaiak, sormen, originaltasun eta kalitate irizpideei jarraiki.\nAzken erabakia, aldiz, herritarren esku geratu zen. Astebeteko epea izan zuten aurrez hautaturiko 9 proposamenen artean gustukoena aukeratzeko. Behin bozkatzeko epea amaituta, ekainaren 15ean, honako emaitzak lortu ziren:\nMirando a la muxarraña\nCabeza saliendo del mar\nGuztira 1065 boto erregistratu ziren; 83 presentzialak, eta 982 web orriaren bitartez emandakoak. Epaimahaikideek aukeratutako 9 proposamenetatik bozkatuena Willy Berasaluceren Etxola-15 izan zen, 310 botorekin.\nOrain hiru hilabeteko epea izango du irabazleak artelana gauzatzeko, eta amaitutako lanak aurkeztutako bozetoarekin bat etorri beharko du.


Arte garaikideak leku propioa izan dezan ARTgia aretoa aurkeztu du Irantzu Lekue artistak\n“Argia den… mira hadi” abesten zuen Mikel Laboak. Argiatik ARTgia-ra egin du Irantzu Lekue artistak salto. “Kulturaren argia pizteko, indartzeko, argitzen laguntzeko gune berri bat jaio da Gasteizko Judimendi auzoan”.\nGasteiz eta Arabako kultura dinamizatzeko jaio den gunea da, sorgunea, galeria: “hibridazioa helburu sormena ardatz kulturaren arnasgunea izango da”, azaldu du Lekuek. “Arte garaikidea, kultura eta euskara barnebiltzen dituen egitasmoa da”.\nGASTEIZ. Urtebete lanaren ostean abian da ARTgia aretoa, Irantzu Lekue artistaren azken proiektua. “Etengabeko eraikuntzan dagoena, gardena, malgua, non dena gerta daitekeen”. Lekuek azaldutakoaren arabera, gune berri honen helburua da “sortzeko baldintzak bultzatzea, toki katalizatzaile bat izatea, trukeak, elkarrizketak eta esperimentazioa eragiteko, sormena oinarri eta sorkuntza garaikidea xede”. Proposamen artistikoen hibridazioa aktiboki sustatzeko gunea, norbanakoen proposamenena, baina baita kolektiboena ere, hainbat arlotatik. “Ekoizpen artistikorako ez ezik, jendartearen eta herritarren ekoizpenerako tresna izango dena”.\nSorkuntza artistiko eta kultura-kudeaketarako proiektua da Gasteizen aurkeztutakoa, baina baita “plataforma bat ere, topagune eta erakustoki”. Horretarako, sorkuntza artistikoa kudeatzeko eta antolatzeko bestelako ereduak ikertzeko apustua egiten du, estrategia berritzaileen alde eginda, parte-hartzea sustatzeko bideak bultzatzeko, “sorkuntzaren, arte-erabiltzaileen eta jendartearen arteko harresi -orain arte- zeharkagaitza hautsiko duten bideak”. Hau da, lankidetzan ardazturiko filosofia oinarri, bere baliabideak osatzen ditu ibilbide eta jatorri desberdinetako sortzaileen arteko truke-faseekin eta, hala, “sortzeko, antolatzeko eta jendartearen eta ekintza artistikoaren arteko harremanetarako bestelako formulak bilatzen ditu”. Truke, hibridazio eta elkarrizketa artistikorako tokia, artistentzat, sortzaileentzat, kultur eragileentzat eta oro har jendartearentzat, erdigunean sormena, ikerketa, esperimentazioa, berrikuntza eta hedapen artistikoa jarrita.\nBehar bati erantzun nahi dion espazioa dela azpimarratu du Lekuek, “Gasteizek kultur sorkuntzarako horrelako lekua behar zuela erakusten digutelako egunotan jasotako proposamenek”. “Gaur aurkezten dugu, gaur ematen dugu publikoki ezagutzera baina gaur arte hainbat dira hartu dituen ekimenak, tartean, Orainaldian laissez faire trailerraren aurkezpena, Eusko Jaurlaritzaren Ikertu egitasmoaren hainbat bilera edota Eider Bernaola argazkilariaren Ikuspegiak proiektuaren aurkezpen eta erakusketa Gauekoak eta Gasteizko Udaleko Gazteria zerbitzuaren eskutik”.\n“Gune bizia da, eta, ondorioz, moldakorra: ingurunera, auzora eta prozesu artistikoetan eta denboran aldakorretan sortzen diren beharretara. Hirigunearen ertzetatik at jaiotako gunea, Gasteizko zonalde berezi batean”. Belen Nevadok esaten duen moduan “Gasteizko Londres-en”, behin etxe merkeak izan ziren etxeen berdeguneen zonaldean abiatu dena “eta jaiotza hori aldarrikatzen dut, artea eta kultura auzoetara ere eramateko”. Hori guztia apustu eginda, gainera, euskara izan dadin komunikazio-hizkuntza, hau da, osagai aktiboa artetik eta Gasteiztik euskarazko sorkuntza plastiko eta bisuala -modu aktiboan- sustatzeko eginkizunean.\nARTgiaren instalazioetan, denetik egingo da: bilerak, jardunaldiak, aurkezpenak, grabaketak, proiekzioak, proiektuen garapena eta hainbat sektore sozialen arteko elkarrizketa, bai eta hainbat diziplinatara bideratutako jardunbide artistikoak ere. Hala, ziklo sortzailearen ia fase guztiak aseko ditu: sorkuntzatik zabalkundera, prestakuntza tarteko, lan-prozesuak ere erakutsita.\nLekue izango da proiektuaren zuzendaria baina “talde motor baten laguntzarekin beteko dut eginkizun hori”. Emakumea eta gazteria sorkuntza eta berrikuntzara bideratutako gune batek batuta. “Gune irekia sorkuntzak, ekimenak, jarduerak, proposamenak, kolaborazioak, ezagutzen eta esperientzien trukea… garatzeko, eredu misto honi esker sortuak: ekimen pribatutik jaioa, baina irekia”.\nHala, ARTgiaren instalazioetan, sorkuntza-fasean dauden proiektuak hartuko dira, eta laguntza-zerbitzua eskainiko du ibilbide profesionalen garapenerako, hala nola hasierako prestakuntza-zerbitzu etengabeak, proiektuen zabalkundea barne. Horrenbestez, ARTgia jaio da aukerak irekitzeko nahiarekin, sortzaile gazteenek ere izan dezaten aukera lehen urratsak beren gaitasunen garapenerantz eta osteko profesionalizaziorantz egiteko. “Gazteak baina baita aski ezagunak diren artistak ere”.\nHau guztia burutzeko tresnak artisten arteko trukeak eta kolaborazioak, egonaldi artistikoak, erakusketa-jarduerak, prestakuntza-tailerrak eta topaketa zein jardunaldi espezializatuak izango dira. Honen guztiaren berri laister emango dute baina “sanferminetarako lehen deialdia argitara ematea da asmoa”.\nAgenda lotzen ari dira baina momentuz hiru dira ekainerako antolatutako ekimenak: Eider Bernaolaren proiektua -ekainaren 9a bitartean-, Baigorrin Etxauzia Jauregian Lekue garatzen ari den “Arnasa 01” serieraren aurkezpena -ekainaren 14an aurkeztuko dena eta ondoren Euskal Herritik bira egingo duena- eta Belen Nevadok burutuko dituen mikro-antzerkiak, ekainerako antolatu direnak. Gaztetasuna, emakumezkoen taularatzeak eta esperientzia eskutik helduta. Finantziazioari dagokionez azaldu du bere apustu pertsonala dela. “Lokala erabat eraberritu dut eta jasotako laguntza bakarra ekintzailetza proiektu batetik jaso dut -1200 euro-”.\nDate: 1 urria, 2017\nCategory: Gestio Kulturala\n“Eraldaketa: SortzaileON afera” egitasmoa aurkeztu du Irantzu Lekuek ahozkotasunetik abiatu eta bideoartera salto egingo duena\nGestio Kulturala / Muralismoa\nBi arte interbentzio burutu dituzte Bergaran Nomadak proiektuaren baitan\nGeneva-ko Nazio Batuen egoitzara joango dira euskal herriko sei emakume sortzaile


Martxel Toledo: «Atzera-bueltarik gabea» | EHK\nHalakoa izan beharko luke iragan abenduaren 12an Durangon Euskadiko futbol federazioaren Batzarrak euskal selekzioaren ofizialtasuna nazioartean lortzeko UEFA eta FIFAri eskaera egiteko hartu zuen erabakiak. Batetik, garrantzitsua, aldarrikapen gisa euskal jokalariek eta ofizialtasunaren aldeko eragileek, klubek, zaleek… federazioari aspaldian egindako eskaera hori onartua izan delako. Ezinbestekoa, denok dakigun bezala, ofizialtasuna lortzeko bidean, lehen urratsa aipatu erakunde horietan euskal futbol federazioa bazkide onartua izatea delako eta, jakina, eskatuta ere zaila bada, eskatzen ez bada ezinezkoa delako. Eta atzera-bueltarik gabekoa, zeren, hainbeste urte ondoren, orain ez bada aurrera egiten, gure herriaren zati handi batek sostengatzen duen aldarrikapen horren atzean mantentzen den amets hori betirako ezerezean geldituko litzakeelako.\nEuskal futbol selekzioak bere bizkarrean 100 urteko historia darama, konbinatu gisa gizonezkoek lehen agerpen ofiziala 1915ean Madrilen Asturiaseko Printzearen kopan egin zuenetik. Hala, nortasun ikuspegitik abiatuta, aldarrikapena bera, gerra aurretik zein ondoren hor egon arren, 1979an eta selekzioaren berragerpenarekin indartzen hasten da, batik bat, euskal kulturarekin lotuta eta Sustraiak antolatuta Bai euskarari lelopean San Mamesen Irlandaren aurka eta Atotxan Bulgariaren aurka jokatutako partiduak oso arrakastatsuak izan zirenetik..\nOndoren eta batik bat, ESAITen sorrerarekin, 1995ean, aldarrikapenak nazio ikuspegitik selekzioaren ofizialtasunaren beharra ikusten hasten da. Eta hori lortzeko bidean, aipatu eragileak EFFra beti eraman dituen proposamenetako bat, UEFA eta FIFAri eskaera egitea izan da. Erantzuna beti ezezkoa izan da. Euskal futbol jokalariek ere, ofizialtasuna ardatz hartuta, saiakera franko egin dituzte federazioarekin, baina jaso duten erantzuna berdina izan da. Beraz, esan dezakegu hogei urtetik gora daramatzala orain onartu berria den eskaerak EFFko mahai gainean aipatu eragileek eginda. Eta galdera litzateke: orain EFFn eskaera bideragarria dela ikusten bada, zergatik orain arte ez da onartu saiakera egitea?\nAzken urte hauetan euskal selekzioaren etorkizuna jorratu nahian buru-belarri lanean ari den eragilea da EHKirolak, eta Durangoko erabakia baloratzeko garaian, hedabide bati egindako adierazpenetan, besteak beste dio: «Bozketa hau berandu iritsi da zeren orain hamabost urte egin izan balute, jokalariek ofizialtasunaren gaia mahai gainean jarri zutenean, beste egoera batean egongo ginateke, nazioarteko testuingurua ezberdina izango litzakeelako. Uste dut EFFren erabaki hau beranduegi datorrela, besteak beste, Gibraltarren eskaera oztopatzeko, Espainiak eskatuta, UEFAk 2001ean bere barne estatutuen 5. artikulua aldatzea erabaki izanak, estatu errekonozitua ez garen heinean, nazioartean ofizialtasuna lortu nahi bada, derrigorrez Espainiaren oniritzia behar dugulako. Eta aipatu data horien aurretik, Gibraltarrek egin zuen bezala egin izan bagenuen, ofizialtasunari dagokionez, egoera oso ezberdina izango zelako.\nEFFri, orain, bileran erabakitako ebazpena gauzatzea dagokio, eta UEFA eta FIFAri integrazio eskaera bidaltzera behartzen du. Paraleloki, Espainiako Federazioarekin harremanetan jarri behar du, haren bermea behar baitu nazioarteko federazioek eskaera onar dezaten.\nBaina antzeman genezaken modura, Espainiako futbol federazioko presidenteak esan du eskaera zentzugabea eta erabat gauzatu ezina dela.\nHori horrela, ofizialtasunaren aldeko partidua hasi baino ez da egin.\nEuskal Pilota Selekzioak parte hartuko du Europako “llargues” txapelketan\nAsteburu honetan jokatuko da Italiako Toscana eskualdean\nHalterofiliako Euskal Selekzioa nazioartean lehiatuko da\nEuskal Selekzioak Austriako Günther Stapfer lehiaketan parte hartuko du asteburu honetan\n« Berrienak«...910111213...2030...»Zaharrenak »


Zangozatik Eloko etapa | Camino de Santiago | Etapak\nKokaleku honetan zaude: Azala > Bidaiak > Donejakue bidea > Etapak > Zangozatik Eloko etapa\nEtapa 5, Somportetik: Zangozatik Eloko etapa\nEloko erromesen aterpetxea\nTel.: 683 147 640\nSan Martin Eliza Erromesen Aterpetxea\nTel.: 948 36 22 10\nEtapari buruzko informazioa 5, Somportetik: Zangozatik Eloko etapa\nSanta Maria elizaren ondoan, historian zehar milioika erromesek igaro duten lekuko mutua, Aragoi ibaia gurutzatzen da azken aldiz, Rocafortera igotzeko. Orduan, Oibar eta Salajones mendilerroen artean marraztutako pista eta bidexkek lehen gaina gainditzeko ekimena hartu zuten. Atsedenaldi labur baten ondoren, bigarren igoerari ekiten zaio eta Ibargoiti ibarreraino jaisten da. Izkoko, Abintzanoko eta Ibargoitiko gatzagak, Eloko atarikoa, lotzen dituzten nekazaritzako pistek mozten dute.\nOhar garrantzitsua: Izko aterpetxea ITXITA egongo da 2017an.\n0 km. Zangoza (zerbitzu guztiak)\nEnrique de Labrit eta Alfonso el Batallador kaleetatik zuzen joanda, ezkerretara egingo dugu Kale Nagusia hartzeko. Santa Maria la Realeko portada igaro ondoren, Aragoirekin topo egingo dugu, XIX. mendearen amaierako zubi batetik pasa, eta XI. mendeko zubi erromanikoaren egitura amaitu. Irteeran eskuinetik jarraitu eta seiehun bat metro egingo ditugu errepidean. Rocafortera doan desbideratzeraino (ikus oharrak Irunberriko arroilaren saihesbidea aukeratzen bada). Desbideratzea hartu eta laster eskuineko bazterbidearen ondoan sortzen den bidea hartuko dugu. Bide horrek zeharkatzen du Rocaforte izeneko muinoa.\n2,5 km. Rocafortea\nHerriaren sarreran, jacobea plaka batek Rocaforterantz eta Oibarko Garairantz jotzen du. Azken hori aukeratu, eta eskuinetik jarraituko dugu, San Frantziskoko iturriaren ondotik pasatzen den pista bat hartzeko. Pista horretan, aisialdirako gune bat ere prestatu da, askaldegia eta zenbait barbakoa dituena (3. km). Pista lur ireki batetik igarotzen da, zereal zelaiez, mahatsondo eta olibondo sakabanatuz eta Salajones mendilerroko parke eolikoaren azpian. Aldapa handirik gabe, baina etengabe gora eginez, sei kilometro egin eta Oibarko gaineraino iristen da. Tunel baten ondoren (9. km) amaitzen da. Errepidearen gainean eta Irunberriko herriari begira dagoen bidezidor batek berehala jaitsiko gaitu mendi-hegaletik. Pinudi txiki batetik jarraitu, eta pista batean sartzeko ataka bat ireki. Aurrerago, Basobar sakanaren inguruan Kanadako pasabide bat igaro ondoren, pista kurvea eta kontuz!, ezkerraldean dagoen egurrezko ataka batetik (12. km) utzi behar baita. Beste baso-pista batetik, mendi-gailurrean aerosorgailu-lerro bat gertu dugula, desnibela gaindituz goaz. Kilometro bat egin ondoren, 770 metroko altuerara iristen gara Izco mendilerroko gain batean, etapako kotarik altuenean (15,9 km). Koniferoen baso txiki batetik Izarrera doan nekazaritzako pista batera jaisten gara, Ibargoiti bailaran sartuz. Izcoren atarian, gurutzaontzi modernoa eta ibarreko eta bertako herrietako informazio-panela ikusiko ditugu. Seinaleek plazaraino eramaten dute, frontoia eta erromesen aterpea dauden tokiraino (17,8 km).\n17,8 km. Ezkerra-Bar-Denda\nHerritik ateratzean, beste pista partzelario zuzen batetik jarraitzen dugu, zenbait uhindurekin. Pista hori Abintzanoraino iristen da, ibarreko bigarren gune biztanledunera.\n19,8 km. Abintzano\nAbinzanoren atzetik, gauza bera baino gehiago. Pistan aurrera egiten du beste ordu batez Getze Ibargoitiko kanpoalderaino. Herri horretan sartu gabe, Elortz ibaiaren gaineko zubi bat zeharkatuko dugu.\n24,3 km. Ibargoitiko gatzagak\nEzkerrera egingo dugu, ibaiaren ondoan labur-labur jarraitzeko. Eltxo-zuhaixkaz jositako harizti baten azpian, azken zatian, Monrealen izango gara. Elortzibarren gaineko Erdi Aroko zubia zeharkatu eta Santa Barbara kaletik aurrera egingo dugu, ezkerretara biratzeko eta aterpetxeko atearen ondoan amaitzen diren eskailerak igotzeko.\n27,2 km. Monreal (aterpetxea. taberna. Denda. Farmazia. Kutxazaina)\nBi altuera eta hamabost kilometrotan herritik kanpo egotea: Rocafortetik, trazadurak gorantz egiten du pixka bat, baina nahiko eramangarria da. Aipatu behar da ez dagoela tarteko herririk Rocaforte eta Izcoren artean, eta tarte horretan iturri pare bat besterik ez dugula topatuko, San Frantziskokoa, eta beste bat Oibarko gaina igo baino kilometro eta erdi lehenago, non BTT bide bat desbideratzen baita.\nGaurko saioan, Rocafortetik Izcoraino edo Irunberriko arroilatik joateko aukera aztertuko da.' Irunberriko arroilaren alternatiba 5 kilometro luzeagoa da, baina zertxobait leunagoa, eta Arroilaren ingurune naturala ikusteko aukera ematen du. Rocaforterako bidea hartu beharrean, zuzen jarraitu behar da errepidean, Ledearako bidean. 5 kilometro dira, Zangozatik. Ledeako sarrerako biribilgunera Ledeako noranzko nazionala hartu behar da. Irati ibaia gurutzatu ondoren, ezkerretara ateratzen den Iratiko bide berdea hartu behar da, Irunberriko arroilaren gainean. Irunberriko herritik, bidea Nardues eta Aldunateraino doa, eta, N-240 errepidea gurutzatu ondoren, Izco herriaren aurretik, mendilerrotik jaisten den saihesbide ofizialarekin elkartuko da berriro.\nFoz ibaiaren ikusgarritasuna da saihesbide honen abantaila. Ledean eta Irunberrin lehengoratze-zerbitzuak daude, Rocafortetik baino 5 kilometro etapa eta asfalto gehiago ordaintzearen truke.\nROCAFORTE: Muino baten gainean eta arroka handi baten azpian, Rocaforte izan zen Zangozako nukleo primitiboa. XI. mendearen amaieran, Sancho Ramírezek Jakako forua eman zion, 1122. urtean Alfontso I.ak Batailadorea Burgelu berrira (egungo Zangoza) zabaldu zuen pribilegioa.\nSan Frantziskoko iturria: Rocafortetik kilometro erdira, iturri eraberritu historiko batek San Frantzisko Asiskoa (1181-1226) gogorarazten du. Frantziskotar ordenaren sortzailea da, eta, tradizioaren arabera, leku horretatik bertatik igaro zen erromesaldian 1213. urtean, non Espainiako ordenaren lehen komentua sortu baitzuen. Iturriaren ondoan askaldegi bat eta hainbat sukalde eraiki dira.\nSan Bartolomeko oratorioa: Bidearen eskuinean, 300 metrora bezala, XIII. mendearen erdialdeko monasterio hau dago. XIX. mendean behin betiko utzi zuten monje frantziskotarrak bizi izan ziren.\nIBARGOITI IBARRA: Izco eta Izaga mendilerroen artean sortzen da haran hori. Erromesak Izkoko, Abintzanoko eta Ibargoitiko gatzagak lotzen dituzten nekazaritzako pistetan zehar zeharkatzen du. Azken herri horrek duela hamarkada bat baino gehiagotik ospatzen du trillaren eguna, garai batean garia txikitu eta gabiletan paketatzen zen erakustaldia.\nEZK.: Herri txiki horrek, bizilagunei esker, erromesentzako aterpetxe atsegina egokitu zuen bere garaian. Bere mugan Brontze Aroko tresna leundu bat aurkitu zen. Erdi Aroan, Oibar ibarrean dago inskribatuta, eta hidalga populazioa da nagusi. San Martin parrokia nabe bakarraren eta oinaldeko dorrearen tipologiari dagokio. Sagrarioko Ama Birjinaren ermita zaharretik, 1847tik hilerriaren mende erabilia, Ama Birjinaren taila erromanikoa dator, aurpegi eta eskuekin oso ukitua.\nERREGINA: Erdi Aroan idatzia, El Codex Calixtinus, Done Jakue Bideko lehen gidariak, Monreal izendatu zuen Somportetik zetorren bideko etapa-amaiera. Higaren itzalaren azpian (1288 metroko altitudea) eta N-240 errepideak zeharka zeharkatuta (Monreal, Monte Real), ikusi du zerbitzu batzuk itzaltzen joan direla, Pirinioetako autobia (A-21) eraiki eta abian jarri delako.\nIRUNBERRIKO ARROILA: Saihesbide alternatiboa aukeratzen duten erromesek sei kilometroko ibilbidea egingo dute Irati ibaiak sortu eta Irunberriko arroila izenez ezagutzen den haitzartean. Bide berde gisa berreskuratutako trenbide ibilbidea da eta Iratiko trenbide zaharrean zehar ibili zen. Egurra eta bestelako salgaiak garraiatzeko sortu zen azpiegitura, baina bidaiari askok baliatu zuten bide hori.\nErromesek 5. etapari buruz zer iritzi duten Zangozatik Eloko etapa\nEtaparen profila 5, Somportetik: Zangozatik Eloko etapa


LEHIAKETARA AURKEZTUKO DIREN NAZIOARTEKO HAMAHIRU FILMEK, HORIETAKO BOST ESTATU MAILAKO ESTREINALDIAK, ETA 22 FILM LABURREK, “EL DÍA DE LA BESTIA” ESTREINATU ZENETIK 20 URTE BETETZEN DIREN HONETAN ALEX ANGULORI ESKAINIKO ZAION OMENALDIAZ GAIN, ZENTRATUKO DUTE MAIATZAREN 8TIK 15ERA OSPATUKO DEN FANT-EN PROGRAMA – Bilbao Kultura\nHome » Berriak » Bilbao Kultura @eu » LEHIAKETARA AURKEZTUKO DIREN NAZIOARTEKO HAMAHIRU FILMEK, HORIETAKO BOST ESTATU MAILAKO ESTREINALDIAK, ETA 22 FILM LABURREK, “EL DÍA DE LA BESTIA” ESTREINATU ZENETIK 20 URTE BETETZEN DIREN HONETAN ALEX ANGULORI ESKAINIKO ZAION OMENALDIAZ GAIN, ZENTRATUKO DUTE MAIATZAREN 8TIK 15ERA OSPATUKO DEN FANT-EN PROGRAMA\nLEHIAKETARA AURKEZTUKO DIREN NAZIOARTEKO HAMAHIRU FILMEK, HORIETAKO BOST ESTATU MAILAKO ESTREINALDIAK, ETA 22 FILM LABURREK, “EL DÍA DE LA BESTIA” ESTREINATU ZENETIK 20 URTE BETETZEN DIREN HONETAN ALEX ANGULORI ESKAINIKO ZAION OMENALDIAZ GAIN, ZENTRATUKO DUTE MAIATZAREN 8TIK 15ERA OSPATUKO DEN FANT-EN PROGRAMA\nPavel Khvaleev zuzendari errusiarrak “III” film luzea aurkeztuko du lehiaketan Sekzio Ofizialaren barruan. Sekzio horretan estatu mailako beste lau premiere ere jasoko dira: Chris W. Mitchellen “The Pool”, Michael R. Stevesen “Clinger”, –bi zinegile horiek ere FANT-en egongo dira–, “The Drownsman” eta “The Hoarder”. Lehiaketara aurkeztutako gainerako filmak hauek dira: “The Man in the Orange Jacket”, “Julia”, “In Order of Disappearance”, “Among the Living”, “Goodnight Mommy”, “Spring”, “Realité” eta “Autumn Blood”.\nBilboko Udaleko Kultura eta Hezkuntza Sailak antolatzen duen Bilboko Zinemaldi Fantastikoaren – FANT-en 21. edizioa, MAIATZAREN 8an jarriko da martxan (Campos Antzokian, arratsaldeko 20:00etan), “The House on Pine Street” lanaren Europako premierearekin. Aaron eta Austin Keeling anaiak, lanaren zuzendariak, bertan egongo dira.\nFANT LABURREAN sailak 22 lan eskainiko ditu, eta lan horiek, ikusleen iritziz hoberena den eta 3.000 euro jasoko dituen Zinemaldiko Film Labur hoberenaren saria lortu ahal izango dute. Horrez gain, Epaimahaiak, beste bi sari emango ditu: Nazioarteko Film Labur Hoberena eta Euskal Film Labur hoberena, 3.000 eta 2.000 €-rekin, hurrenez hurren.\nFANT Maisuen sekzioaren barruan, zinemaldiak genero horretako lan klasikoak berreskuratuko ditu, horien artean Hayao Miyazaki zuzendari japoniarraren lan garrantzitsuenetako batzuk, aretorako sarrera librearekin.\nZinemaldiko doako sarrerako aretoak, David R. L. irundarraren “La noche del ratón” eta Roberto Santiagoren “La cosecha 2014” filmen estatu mailako premiereak eskainiko ditu Panorama Fantastikoa zikloaren barruan. Zuzendari biak Bilbora etorriko dira, euren lanak aurkezteko.\nZINEMALDIAREN EGOITZAK ETA TARIFAK: A) Golem-Alhondiga zine aretoak: Abonua: 25 €, salgai BIHARTIK, APIRILAREN 15etik, aurrera, Golem zine aretoetako eta Campos Antzokiko txarteldegietan (baliagarria saio guztietarako, leku guztiak bete arte, eta beharrezkoa izango da saioaren egun berean txarteldegitik igarotzea). Sarrera: 5 €, salgai txarteldegian eta www.golem.es webgunean. BEHERAPENAK: Fas Zine Klubeko, Casa Italiako eta Institutu Frantseseko bazkideak, El Correoko harpidedunak eta Alhondiga txartela dutenak: Sarrera 4 €. (maiatzaren 11n, 12an eta 13an “ZINEAREN JAIA”, Sarrera: 2,90€) B) Campos Antzokia (Inaugurazio saioa: Sarrerak salgai BIHARTIK aurrera) eta BBK aretoa (Amaiera ekitaldia): 5 € eta 4 € (beherapenarekin) C) Zinemaldiko 2. aretoa Golem – Alhondiga eta FNAC: sarrera librea.\nBilboko Udaleko Kultura eta Hezkuntza Sailak antolatzen duen Zinemaldi Fantastikoaren – FANT-en 21. edizioa martxan dago jada, eta aurtengo ediziorako, nazioarteko 13 film luze, iazko edizioan baino bi gehiago, jasoko dituen Sekzio Ofizial interesgarria programatu du –horietatik bost lehen aldiz ikusi ahal izango dira Estatuan–. Horrez gain, lehiaketara aurkeztuko diren 22 film labur eskainiko ditu, horietatik erdiak euskal zinegileen lanak. Hitzordua MAIATZAREN 8tik 15era izango da. Beste urte batez, Golem – Alhondiga zine aretoak izango dira zinemaldiaren egoitza nagusia.\nKeeling anaiak izango dira zine fantastikoarekin dugun hitzordu berria inauguratzearen arduradunak, euren lehenengo film luzea den “The House on Pine Street” lanaren aurkezpenarekin. Beldur psikologikoko drama horren Europako premierea, MAIATZAREN 8an, arratsaldeko 20:00etatik aurrera, Campos Antzokian ospatuko den FANT 21en inaugurazio ekitaldian eskainiko da.\nHorrez gain, zinemaldiak leku berezia erreserbatuko du genero horretako izen handiei omenaldia eskaintzeko, Hayao Miyazaki zinegile japoniarrari edo duela denbora gutxi hil den Álex Angulo antzezleari, Álex de la Iglesiaren “El día de la bestia” lanaren emanaldiarekin, areto komertzialetan estreinatu zenetik bi hamarkada betetzen diren honetan. Esan behar da Álex Angulo Bilboko Zinemaldi Fantastikoko – FANT-eko epaimahaiko kide izan zela 2012an.\nBilboko zinemaldiak, M. Night Shyamalan zinegileak idatzi eta zuzendu duen “Wayward Pines” telesailaren estreinaldia ere jasoko du, FOX Españarekin elkarlanean.\nBilboko Zinemaldi Fantastikoaren – FANT 21en programazio osoa gaur goizean aurkeztu da Bilboko Udaletxean. Aurkezpen ekitaldian Ibone Bengoetxea Kultura zinegotziak, Justo Ezenarro Kultur Programazio Zuzendariorde eta FANT-eko Zuzendariak eta Eugenio Puerto FANT-eko programatzaileak hartu dute parte.\nLehiaketako Sekzio Ofizialaren barruan, Film Luze Hoberenaren, Gidoi Hoberenaren eta Zuzendari Hoberenaren FANT 2015 Sariak eskuratu ditzaketen hamahiru filmak lehen aldiz ikusi ahal izango dira Bilbon, baina horrez gain, horietako bost Estatu osoan ere lehen aldiz ikusteko aukera izango da. Horietako bat Pavel Khvaleev zinegilearen “III” (Errusia / Alemania, 2015) izango da. Zinegileak Bilbo bisitatuko du, bere bigarren film luzea dena aurkezteko (MAIATZAREN 9AN). Filma Fantasporto edo Bruselako BIFF bezalako jaialdietatik igaro ondoren helduko da FANT-era.\nLehiaketa barruko sekzioan estatu mailako beste lau premiere ere jasoko dira: “The Pool” (Herbehereak, 2014) Chris W. Mitchellek zuzendari gisa egin duen lehen filma (MAIATZAREN 10EAN); eta “Clinger” (EEBB, 2015) hori ere Michael R. Stevesen lehenengo lana zuzendari moduan (MAIATZAREN 12AN), eta orain arte Amsterdameko Imagine zinemaldian baino ikusi ez dena; Robert Knepper antzezle ezaguna protagonista duen Matt Winn zinegilearen “The Hoarder” (UK, 2015) ere lehen aldiz ikusi ahal izango da estatuan; eta ikus-entzuleek MAIATZAREN 10ean gozatu ahal izango duten Chad Archibald zuzendari polifazetikoaren “The Drownsman” (Kanada, 2014).\nSekzio Ofiziala osatzen duten lanak hauek dira: Aik Karapetianen “The Man in the Orange Jacket” (Letonia / Estonia 2014); Matthew A. Brownen “Julia” (EEBB, 2014); Hans Petter Molanden “In Order of Disappearance” (Norvegia / Suedia / Danimarka, 2014); Alexandre Bustilloren eta Julien Mauryren “Among the Living” (Frantzia, 2014); Veronika Franzen eta Severin Fialaren “Goodnight Mommy” (Austria, 2014); Justin Bensonen eta Aaron Moorheaden “Spring” (EEBB, 2014), igaro den zinemaldietako ikus-entzuleak txundituta utzi dituen filma; Quentin Dupieuxen “Realité” (Frantzia / EEBB / Belgika 2014); eta Markus Blunderren “Autumn Blood” (Austria, 2014).\nEmanaldi guztiak jatorrizko bertsioan eskainiko dira, gaztelaniazko azpi-tituluekin, eta “The Man in the Orange Jacket”, “The Drownsman”, “Among the Living” eta “Autumn Blood” lanek euskarazko azpi-tituluak ere eramango dituzte. Horrez gain, azken edizioetan gero eta ikus-entzule gehiago bildu denez, ohiko emanaldien ordutegiei beste zine saio bat gehitu zaie, Sekzio Ofizialeko filmak eskainiz, arratsaldeko 16:15ean, larunbatean eta igandean.\nLehiaketatik kanpo bada ere, Bilboko Zinemaldi Fantastikoak – FANT 21ek, David R.L. zuzendari irundarraren “La noche del ratón” (2014) euskal film luzearen estreinaldia eskainiko du Panorama Fantastikoa sekzioaren barruan. Asier Vázquezek ekoiztu duen filmaren protagonistak Unai García eta Miriam Cabeza antzezleak dira. Film luzea 6.000 euroko aurrekontuarekin egin zen, eta Irun, Hondarribi eta Donostia artean errodatu zen 25 gauez.\nPanorama Fantastikoak, doako sarrerako aretoko programazioa (egoitza nagusian: Golem – Alhondiga zine aretoetan) osatuko duen sekzioetako batek, arrazoi bat edo beste dela eta, Sekzio Ofizialerako aukeratu ez diren baina ikus-entzuleen aurrean eskaintzea merezi duten filmak jasotzen ditu. Horrela, programaren barruan, duela denbora gutxi egindako beste lan batzuk ere jasotzen dira: “The Afterglow”, “Crumbs”, “Queridos Monstruos”, “La Parte Ausente” eta “La cosecha 2014”, azken hori, maiatzaren 11n bere lana aurkezteko Bilbon egongo den Roberto Santiagorena.\nSekzio horrez gain, doako sarrerako areto horrek FANT japoniarreko Hayao Miyazaki maisuari eskainitako zikloa jasoko du. Ziklo horren barruan “Ponyo en el acantilado”, “Nausicaa del Valle del viento”, “Porco Rosso” eta “La princesa Mononoke” lanak eskainiko dira. Sarrera libreko programazioa, Santseko eta Molins de Reiko zinemaldietako film laburren erakusketarekin eta Ikus-entzunezko Abentura izena eramango duen zikloarekin osatuko da. Ziklo horrek, Naxo Fiolen “A ritmo de Jess” dokumentala eskainiko du, Espainiako beldurrezko B serieko zinegile handia izan zen Jesús Franco ‘Tío Jessen” “Al Pereira vs. The Alligator Ladies” filmaren errodatzean zentratutako lana da.\nAzken edizioetan gertatu den bezala, film laburrek oso leku azpimarragarria izango dute FANTen aurtengo edizioan, bakoitzak 3.000 euro banatuko dituen bi sarirekin, zinemaldiko epaimahaiaren eta ikusleen iritziz hoberenak diren bi film laburrei zuzenduta. Zinegile berrien lana bultzatu nahi duten –hori da Zinemaldiaren xede nagusietakoa– film laburren alorreko bi sari horiei, Euskal Laburmetraiarik Hoberenari ematen zaion 2.000 euroko saria gehitu behar zaie.\nFANT 21ek, mundu osotik etorritako 800 film labur baino gehiago jaso ditu, eta antolatzaileek 22 hoberenak aukeratu dituzte –animazio eta fikzio arloetan–. Lan horiek FANT LABURREAN saioan eskainiko dira. Aurten ere bi saio izango ditu, MAIATZAREN 8an eta 9an, eta lehenengo saioa euskal film laburrei eskainita egongo da erabat.\nEuskal zinegileek lehiaketara aurkeztuko dituzten 11 lanak jatorrizko bertsioan –gaztelaniaz– ikusi ahal izango dira, euskarazko azpi-tituluekin, Campos Antzokian, inaugurazio ekitaldiaren eta filmaren ondoren, eta hauek dira:\n“Anómalo”, Aitor Gutiérrez\n“A través del espejo”, Iván Mena Tinoco\n“El bosque negro”, Paul Urkijo\n“El buen mal”, Joaquín Urruticoechea\n“Don Miguel”, Kote Camacho\n“Homunculus”, Kepa Peñil\n“Magia”, Iker Arce Aretxabala\n“Oscar desafinado”, Mikel Alvariño.\n“La señora Jesús Mari”, Aitor Arenas\n“Tiempo inverso”, Gregorio Muro Arriet eta Mikel Muro Basterra\n“Viaje a pies”, Khris Cembe\nGainerako film labur gehienak, Norvegiatik, Frantziatik, Greziatik, Herbehereetatik, etorritako lan europarrak, Estatuko gainerako lekuetatik bidalitakoak eta EEBB-etatik eta Kanadatik etorritako bi lan dira. Nazioarteko film laburrak maiatzaren 9an eskainiko dira, arratsaldeko 20:00etako saioan, Golem-Alhondigako 1. Aretoan.\nSekzio Ofizialeko Film Luze Hoberena, Nazioarteko Film Labur Hoberena eta Euskal Film Labur Hoberena aukeratzeko erabakia bere eskuetan izango duten adituen epaimahaia Dominique Pinon antzezle frantses beteranoak, Aina Clotet antzezleak eta Carlos Marañón Cinemanía aldizkariaren zuzendariak osatuko dute.\nOhikoa denez, sarien banaketa amaiera ekitaldiaren barruan izango da. Aurten ere Kale Nagusiko BBK Aretoan izango da, MAIATZAREN 15ean, arratsaldeko 20:00etatik aurrera. Ekitaldi horretan, “Aida” telesailean egiten duen lana dela eta ezaguna den Eduardo Casanova zuzendari eta antzezlearen azken lana, “La hora del baño” film laburra, eskainiko da. Zuzendaria Bilbon egongo da, filma aurkezten.\nFANT21eko sekzio paraleloak zinemaldiko alderdi garrantzitsuak izango dira, berriro ere, generoaren jarraitzaileentzat zein zine zaleentzat orokorrean, oso interesgarriak izango diren mota guztietako proposamenekin. Horrela, FANT MAISUAK sekzioan, omenaldia eskainiko zaio duela denbora gutxi hil den Alex Angulori, maiatzaren 13an berriro ere pantaila handian ikusi ahal izango den “El día de la bestia” lanaren estreinaldiaren hogeigarren urteurrenarekin bat etorriz.\nBeste alde batetik, PRE-FANT-ek ‘Giallo’ zine zikloa jasoko du, CASAITALIArekin, Euskadin dagoen Italiako Hizkuntza eta Kulturaren Institutu Ofizialarekin, lankidetzan, Dario Argento zuzendari ezagunari eskainia. Gainera, ostegunean, maiatzaren 14an, generoaren zaleentzat kultuzko lana den “Profondo Rosso” emango da Zinemaldian.\nFANT 21ek, bi film interesgarri eskainiko dituen saio jarraitu bat programatu du beste urte batez. Lan horiek fantasiazko generoaren barruan sar daitezke, eta oso aurrekontu txikiarekin errodatu ziren. Aurten zonbi munduari buruzko lanak izango dira. FANT 2 FUN saio bikoitzak Kiah Roache-Turnerren “Wyrmwood” eta “Hunger Z” film japoniarra jasoko ditu. Lan horien filosofiarekin bat etorriz, ikus-entzuleak bi film bakarraren prezioan ikusi ahal izango ditu.\nBeste alde batetik, Bilboko Zinemaldi Fantastikoak – FANT 21ek, fantasiazko generoan gero eta indar gehiago duen pertsona edo taldea saritzen duen FANTROBIA Saria emango dio Hatem Kraiche Ruiz-Zorrilla Salamancako gidoilariari. FANT-ek zine fantastikoarekin erlazionatutako gidoilari baten lana sarituko duen lehen aldia izango da. Hatem Kraichek zinemaldiaren amaiera ekitaldian jasoko du saria, datorren maiatzaren 15ean.\nAita libanoarra eta ama espainiarra dituen Hatem Khraiche (Salamanca, 1976), genero horretako bi film luzeren gidoilaria da, La cara oculta (Andrés Baiz, 2011) eta FANT 21en barruan eskainiko den Retornados (Manuel Carballo, 2013). Horrez gain, hainbat film labur zuzendu ditu, eta film luzeen zuzendari gisa egingo duen debuta prestatzen ari da, Órbita lana. Bere aurreko proiektuetan gertatzen zen bezala, lan horretan ere ezer ez da dirudiena.\nBeste urte batez zinemaldiak erabat euskaraz izango den programazio berezia diseinatu du, umeengan pentsatuz. Goizeko lau saio izango dira Golem – Alhondiga Bilbaoko auditorio nagusian (400 eserleku). Saio horietan animaziozko bi film eskainiko dira: “Yugo eta Lala 2” txinatarra eta “Pim eta Pom” holandarra.\nPROGRAMA, BIDEOAK ETA ARGAZKIAK:\n← ‘BREAKONSTAGE’ JAIALDIARI ESKER, GAZTE KULTURA ETA KULTURA URBANO IKUSGARRIENAK BILBO ASTINDUKO DU\nBILBOKO UDALEKO KULTURA ETA HEZKUNTZA SAILAK OHIKO BILBAINADA SARIRAKO 2015EKO DEIALDIA IREKI DU →


Río de la Platako gobernazioa - Wikipedia, entziklopedia askea.\nRío de la Platako gobernazioa (gaztelaniaz Gobernación del Río de la Plata) antzina Espainiak Hego Amerikan eduki zuen kolonia lurraldea izan zen, Parana, Uruguai eta Paraguai ibaien arroak hartzen zituena. Gaur egun Argentina, Paraguai, Uruguai eta Brasilgo estatuen artean banaturik dago .\n1617 – 1782\nEspainiar Inperioko gobernazioa\nRío de la Plata eta Paraguayko gobernazioa\n1535ean hasi zuten espainiar kolonizatzaileek lurralde horren konkista, Pedro de Mendoza buru zutela. Juan de Ayolas eta Domingo Martinez de Irala euskalduna bidali zituen hark barne lurrez jabe zitezen. 1537an sortu zuten Asuncion hiria guarani herriaren lurretan, eta hiri hura bihurtu zen lurralde zabal hartako hiriburu, espainiarrek 1537an Buenos Aires hiria utzi zutelako. 1580an sortu zuten bigarrengoz Buenos Aires, eta beste bide erosoago bat zabaldu zuten Peru aldera espainiarrek handik, Córdoba, Tucumán, Salta eta Jujuy hirietan barrena.\n1617an bitan banatu zen lurraldea: Paraguai herrialdea, Asuncion hiri nagusi zela, eta Rio de la Plata herrialdea, Buenos Aires hiri nagusi zela. Peruko erregeordearen gobernuaren pean zeuden, nolanahi ere, bi herrialde horiek. Bestalde, Córdoba izan zen mende horretako hiri garrantzitsuena; han eraiki zen Amerikako bigarren unibertsitatea. XVII. mendearen bukaeran areagotu ziren Brasil aldetik zetozen portugaldarrekiko arazoak (Tordesillasko hitzarmena aldatu nahi zuten portugaldarrek), eta XVIII. mendean hasi zen Ingalaterrako itsas armada Rio de la Plata eta Patagoniako kostaldean kokatu nahian.\n1776an Karlos III.a Espainiako erregeak Río de la Platako Erregeorderria sortu zuen, inperioko alde horri hobeto eutsi eta itsas merkataritzan zeuden oztopoak menderatzeko, eta haren mendean jarri ziren egungo Argentina, Uruguai, Paraguai, Bolivia, Brasilgo hegoaldea eta Txileko tropiko aldea.\nAzken aldaketa 5 abendua 2019(e)an, 23:22(e)tan


Abbadiako Jabetza - Bidasoa-Txingudi Mugaz-gaindiko Partzuergoa\n“Abbadiako Adixkideak ~ Los Amigos de Abbadia” CPIE LITTORAL BASQUE izenaz ezagutzen da gaur egun.\nZentro hori UNCPIE-ko (Unión Nacional www.cpie.fr) kidea da eta jende guztiari irekia dago. Elkartasuna, kultur eta hizkuntza aldeekiko errespetua, autonomia eta hiritarrekiko erantzukizuna dira bultzatzen dituen balioak. Biziki lan egiten du ingurumena, gizarte ongizatea eta gure lurraldearen garapen iraunkorra babesteko.\nTokian guztiz erroturik badago ere, munduari zabalik dago Jeunesse et Education Populaire erakundeak aintzat hartu du.\nGarapen iraunkorrerako baliabide zentroa


Vueltan dauden ziklisten %9,6 dopin kontuetan nahastuak egon dira | Slump doktorearen zaintiratua\nHasiera » Dopina » Vueltan dauden ziklisten %9,6 dopin kontuetan nahastuak egon dira\nAtalak: Dopina, Txirrindularitza\nEspainiako Vuelta lehiatzen ari diren 198 txirrindularietatik 19 (%9,6) dopin eskandaluetan nahastuak egon dira, Cyclisme-dopage.com webguneak plazaratutako zerrendan ikus daitekeenez. Iazko edizioak ehuneko bera zuen.\nContador, Bennati eta Sörensen dira zerrendan ageri diren Saxo-Tinkoff taldeko hiru txirrindulariak.(Argazkia: roadbikereview.com)\n“Susmagarri” gehien dituzten taldeak Saxo-Tinkoff eta Lampre dira, hiruna bakoitzak.\nWebgunean paratu duten taulari dagokionez, Epinglés zutabean zenbatu dira: Dopinaren aurkako arauak hautsi dituzten txirrindulariak. Tartean daude: positibo eman dutenak, dopatu izana onartu dutenak eta zigorra jaso dutenak.


Aurreko foru gobernuak ia 14 milioi euroko zulo ekonomikoa utzi duela jakinarazi du Aldundiak - Debagoiena - Goiena.eus\nLeire Kortabarria 2015-10-28 17:57\nImanol Lasa, urriaren 28ko agerraldian.\nGipuzkoako Foru Aldundiak 2016ko aurrekontuak onartuko ditu egubakoitzean egingo den Ezohiko Diputatuen Kontseiluan. Hala jakinarazi du gaur Imanol Lasa foru bozeramaleak. 2016ko aurrekontu propioa 813 milioi euro ingurukoa izango da, hau da, aurtengoa baino %5,4 gehiago -42 milioi-. Agerraldi berean, Lasak esan du aurreko foru gobernuak utzitako 14 milioi euroko zuloari "aurre egin beharko" diola oraingo gobernuak. Zati handiena Gizarte Politikako sailetik datorrela esan du bozeramaleak.\nAurrekontuen zatirik handiena, ia %47, politika sozialetara bideratuko da, hirugarren adinekoen arretara, batez ere. Ekonomia Sustapena, Landa Ingurunea eta Lurralde Orekako departamentuak aurrekontuaren %10 hartuko du ia. Kopuru orokor horiek "ondo islatzen dituzte Kudeaketa Planean jasotako lehentasunak", foru bozeramaleak azaldutakoaren arabera: “Hau da, jarduera ekonomikoa bultzatzea, giza babeserako sistemari eutsi eta indartzea, eta Lurraldeko proiektu estrategikoak martxan jartzea”.\nGizarte Politika sailak, 8,6 milioiko defizita\nLasak adierazi duenez, aurreko foru gobernuaren kudeaketak “nabarmen” baldintzatu ditu lanak, txarrerako. “2015 aztertzen badugu, 13.985.391 euroko zulo ekonomikoari egin beharko diogu aurre. 2016ko aurrekontuetan sartu beharko dugu gastu hori. Kopuru horretatik, 8.621.056 euro Politika Sozialetako departamentutik datoz, eta gainerakoa, 5.364.335 euro, Lurraldebusen egindako kudeaketaren ondorio da”, zehaztu du.\nPolitika Sozialetako departamentuan sortutako defizita 8,6 milioi euroan zenbatu du. Horiek ere, aurreko gobernuaren "kudeaketa txarrarekin edo prebisio faltarekin lotu beharrekoak”. “Erabakiak hartu eta gastuak, hitzarmenak eta programak konprometitu dira aurrekontuetan diru-atalik txertatu gabe, Batzar Nagusietan informatu gabe, eta azken orduan pozoitutako herentzia utziaz, jakinda gainera aukera bazegoela gobernu aldaketa egoteko. Erabakiak ez zituzten politikoki adostu, eta bideragarritasunaz ere ez ziren kezkatu. Beraz, benetan larria da”, ondorioztatu du.\nKudeaketa politikoaren ikuspegitik, Lasak “arduragabetzat” eta “zintzotasunik gabekotzat” jo du lan egiteko modu hori. “Ezin da sekulako promesak egiten aritu, esan gabe nola ordainduko diren aldaketa eta neurri berriak, nondik aterako den dirua, eta, batez ere, nondik kenduko den. Premia askori eman behar die erantzuna Aldundiak, eta denonak diren baliabideak modu zorrotz eta eraginkorrean kudeatu beharrean, demagogiaz eta elektoralismoaz jokatu dute, promesak eginaz nola beteko dituzten argitu gabe”.\nEdozein modutan, baikor agertu da. “Uste dugu politika eredu hori iraganeko kontua dela, edo izan beharko lukeela. Hala aldarrikatu dute gipuzkoarrek hauteskundeetan. Guretzat, zer egingo dugun bezain garrantzitsua da nola egingo dugun. Aurreko agintarien jokabideak zenbakiak lotzeko ahalegin handia egitera behartuko gaitu, eta uste genuen gipuzkoarrek eskubidea zutela guzti hori jakiteko. Baina konprometitutako gastu guztiei aurre egingo diegu. Gipuzkoaren garapen sozial eta ekonomikoan eragiteko aurrekonturik onenak osatzea lortu dugu”, nabarmendu du.\nEH Bildu: "Onartezina da"\nEH Bilduren ustez, "onartezina" da EAJ-PSEk aurreko Gipuzkoako Gobernuari leporatzea 14 milioi euroko defizita dagoela, kontutan izanda "beraiek blokeatu zutela" 2015eko aurrekontuen onarpena, iazkoak luzatuz. Gainera, Xabier Olano bozeramalearen hitzetan, "gezurra da “zuloa” dagoela, sarrera nahikoa baitago hori eta gehiago ordaintzeko". Horregatik, Gobernuari exijitu dio behar den kreditu doikuntza egitea Foru Arau baten bidez, ala Kontseiluaren erabakiaren bidez, aurreikusita zegoen bezala eta aurreko Gobernuak apirilean egin zuen bezala. Koalizioak gogora ekarri duenez, "2011an Markel Olanok 66 milioi euroko desfasea laga zuen herentzia giza". Beraz, eskatu dio ez dezala "aitzakiak" bilatu "bere inkapazitatea justifikatzeko".\nEH Bilduko bozeramaleak, gainera, argitu du Gizarte Politikako prestazio ekonomikoetako aurrekontu-sailak zabalgarriak direla beti, laguntzak eskubide subjektiboa direlako. Beraz, Aldundiak, legez, kreditua gehitzen du urtero eskaerei erantzuteko.


Dinamoa sormen gunearen irekiera ofiziala izango da ostiralean - Azpeitia - uztarria.eus\nDinamoa sormen gunearen irekiera ofiziala izango da ostiralean\nJulene Frantzesena 2021-06-15 12:20\nDinamoa sormen gunearen sarrera. (Kulturaz)\nGoizean ordezkari instituzionalen eta sormen arloko kideen txanda izango da, eta besteak beste, han izango dira udaleko, Eusko Jaurlaritzako eta Gipuzkoako Foru Aldundiko arduradunak. Arratsaldean, berriz, herritarren txanda izango da. Kulturaz kooperatibak eta Azpeitiko Udalak antolatu dituzte irekiera ofizialerako hitzorduak.\nSoreasu auzoan kokatuta dagoen Dinamoa sormen gunearen irekiera ofiziala izango da ostiralean. Kulturaz kooperatibaren egitasmoetako bat izanik, 2019ko irailean hasi zen gune hori bidea egiten, eta Kulturazek eta Azpeitiko Udalak ostiralerako antolatu dituzte irekiera ekitaldi ofizialak. Hain zuzen ere, goizerako nahiz arratsalderako prestatu dituzte hitzorduak.\n11:00etan hasita, euskal arduradun instituzionalei, sormen guneetako ordezkariek nahiz sortzaileei harrera egingo diete Kulturazeko eta udaleko ordezkariek Dinamoaren atarian, eta ondoren, solasaldia eskainiko dute Nagore Alkorta Azpeitiko alkateak, Bingen Zupiria Eusko Jaurlaritzako Kultura eta Hizkuntza Politikako sailburuak nahiz Harkaitz Millan Gipuzkoako Foru Aldundiko Kultura diputatuak. Saioa Xabier Gantzarain Kulturazeko langileak gidatuko du.\nSolasaldia amaitzean, bisita gidatua egingo dute Dinamoan, eta zehazki, gorputzaren, hitzaren eta irudiaren eremuetako esperientzia praktikoetako kideak izango dira bertan, hala nola ATX antzerki konpainiakoak, Hitzaren III. Eskolako kideak zein serigrafia tailerrekoak. Horiek azalpen laburrak emango dizkiete goizeko hitzordura joaten diren ordezkariei, eta gainera, ikus-entzunezko batzuk ikusgai izango dira pantailetan.\nDinamoa sormen gunea Azpeitiko Kultur Mahaiak sustatuta sortu zen. Gunea euskalduna, Euskal Herrikoa eta mundukoa da, sormena eta transmisioa ardatz dituena, eta aurrera begira, soinuaren eremua ere lantzeko asmoa dauka. Kulturazek kudeatzen du sormen gunea, udalaren eta euskal erakundeen laguntzarekin. Azpeitiko Sanagustin kulturguneak aurten 10 urte bete dituela eta, Kulturazek eta udalak, ospakizuneko Herri Batzordeko kideetakoak izanik, egoki ikusi zuten haren egitarauaren barruan sartzea Dinamoaren irekiera ofiziala.\nHil honetan, 10. urteurreneko beste ekitaldi bat izango da: hilaren 25ean, ostiralez, Herri ekimena eta kooperatibismoa nazio jardunaldia, Sanagustinen. Bertan izena emateko epea zabalik da; interesatuek bestehamaikabizitzeko@gmail.com helbidera idatzi beharko dute; doan da. Jardunaldiari buruzko informazioa honako lotura honetan eskura daiteke.


Prunay-le-Gillon - Wikipedia, entziklopedia askea.\n48°21′55″N 1°38′07″E / 48.3653°N 1.6353°E / 48.3653; 1.6353Koordenatuak: 48°21′55″N 1°38′07″E / 48.3653°N 1.6353°E / 48.3653; 1.6353\nSours eta Theuville\n1.073 (2018ko urtarrilaren 1a)\n551 (%51.4) 524 (%48.8)\nPrunay-le-Gillon Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 1056 biztanle zituen.\n2007an Prunay-le-Gillon udalerrian erroldatutako biztanleak 920 ziren. Familiak 354 ziren, horien artean 85 pertsona bakarrekoak ziren (31 bakarrik bizi ziren gizonak eta 54 bakarrik bizi ziren emakumeak), 109 seme-alabarik gabeko familiak ziren, 152 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 435 etxebizitza zeuden, 366 familiaren etxebizitza nagusia ziren, 28 bigarren erresidentzia ziren eta 41 hutsik zeuden. 423 etxeak ziren eta 12 apartamentuak ziren. 366 etxebizitza nagusietatik 313 bere jabearen bizilekua ziren, 45 alokairuan okupaturik zeuden eta 9 doan lagata zeuden; 4 etxek gela bat zuten, 14 etxek bi zituzten, 52 etxek hiru zituzten, 95 etxek lau zituzten eta 201 etxek bost zituzten. 279 etxek euren parking plaza propioa zuten azpian. 135 etxetan ibilgailu bat zegoen eta 209 etxetan bat baino gehiago zituzten.\nPrunay-le-Gillon udalerriko biztanleria-piramidea 2009an .\n2007an lan egiteko adina zuten pertsonak 614 ziren, horien artean 475 aktiboak ziren eta 139 inaktiboak ziren. 475 pertsona aktiboetatik 444 lanean zeuden (237 gizon eta 207 emakume) eta 31 langabezian zeuden (12 gizon eta 19 emakume). 139 pertsona inaktiboetatik 75 erretiraturik zeuden, 35 ikasten zeuden eta 29 "bestelako inaktibo" gisa sailkaturik zeuden.\n2009an Prunay-le-Gillon udalerrian 379 unitate fiskal zeuden, 968,5 pertsonek osaturik. Pertsona bakoitzeko diru-sarrera fiskalaren mediana urteko 20.458 euro zen.\n2007an zeuden 39 komertzioetatik, 1 erauzte enpresa zen, 2 janari enpresak ziren, 1 bestelako produktu industrialen fabrikazioko enpresa zen, 9 eraikuntza enpresak ziren, 10 ibilgailuen saltze eta konpontze enpresak ziren, 4 garraio enpresak ziren, 2 ostalaritza eta jatetxe enpresak ziren, 1 zerbitzu enpresa zen, 6 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 13 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 3 igeltseroak, 2 margolariak, 1 zurgina, 2 iturginak, 1 ile apaindegia eta 2 jatetxeak.\n2000. urtean Prunay-le-Gillon udalerrian 32 nekazaritza-ustiategi zeuden, 1.995 hektarea erabiltzen.\nBNF: 15254239s (data)


2018 archivos - Página 3 de 3 - Antiguako Pilotazaleok\nZENBAT PELOTARI BERRI AURTEN GURE TXAPELKETAN?\nPilotazale askok ikusi nahi dute Hodei Exposito aurtengo txapelketan.\n70.urtea egingo duen txapelketa hurbildu ahala, gero eta gehiago dira parteartzaileei buruz galdetzen digutenak. Batez ere aurpegi berriei buruzko jakinmina dute gehienek. Zenbat izango ote dira berriak? Oso galdera zehatzak egiten dituztenak era badira euren artean: Oliden oriotarrak jokatuko ote du? Eta Astizek? Mariezkurrenatarrak etorriko ote dira? Eta Elízegi? Normala da pilotazaleak kezka horiek izatea, urtero izaten baitira pilotari berriak Antiguan. Bai, jokalari berriak ikusizale da Antiguako pilotalekura etortzen dena.\nContinuar leyendo «ZENBAT PELOTARI BERRI AURTEN GURE TXAPELKETAN?»\nAutor Antiguako PilotazaleokPublicado el abril 19, 2018 mayo 14, 2018 Categorías Torneo 2018Etiquetas 2018, Antigua, TxapelketaDeja un comentario en ZENBAT PELOTARI BERRI AURTEN GURE TXAPELKETAN?\nHorrez gainera erabakirik dago noiz amaituko den 70. Txapelketa: abuztuaren 26an. Beraz, hasiera eta akabera noiz izango diren adostu ondoren, egutegi osoa zertan geratuko den agertu nahi dugu gaur. Azken urteotan bezala 19 jaialditan erabakiko da txapelketa.\nContinuar leyendo «UZTAILAREN 10EAN HASIKO DA TXAPELKETA AURTEN»\nAutor Antiguako PilotazaleokPublicado el marzo 5, 2018 marzo 5, 2018 Categorías Torneo 2018Etiquetas 2018, Donostia, Pelota, TxapelketaDeja un comentario en UZTAILAREN 10EAN HASIKO DA TXAPELKETA AURTEN\nContinuar leyendo «ANTIGUON HASI DIRA 70. PILOTA TXAPELKETA PRESTATZEN»\nAutor Antiguako PilotazaleokPublicado el febrero 19, 2018 febrero 18, 2018 Categorías Torneo 2018Etiquetas 2018, Antigua, Pilota, TxapelketaDeja un comentario en ANTIGUON HASI DIRA 70. PILOTA TXAPELKETA PRESTATZEN


Aktiboen aldi baterako lagapena\nIkusi Kutxabankeko jardueren egutegia\nZinema, kontzertuak, kirolak eta gura duzun guztia\nSEPAk, Eurotan Ordaintzeko Gune Bakarrak (Single Euro Payments Area), eurotan egindako ordainketetarako merkatu bakarra sortzea du helburu. Hau da, europar guztiek aukera izan dezatela banku-kontu mota bakarrarekin eragiketak egiteko, gune osoan. Herrialde guztietako lurralde nazionalean egiten den bezain erraz eta seguru, herritar guztiek ordainketa-tresna sorta bakarra erabiltzea, alegia.\nEropako araudiak finantza-entitateei zein bezeroei eragiten die, eta SEPA eremuan parte-hartzen duten herrialdeen artean eurotan egiten diren helbideraturiko zordunketa eta transferentzietarako enpresa-arloko eskakizun eta eskakizun teknikoak ezartzen ditu. Hortaz, ordainketa-tresna nazionalak (transferentziak eta zordunketak) EB osorako balio duten tresnekin ordezkatu behar dira; hots, SEPA tresnekin.\nGure prozesu guztiak eskakizunekin bat egin dezaten egokitu ditugu, eta horrez gain, bezero bakoitzaren erritmoaren arabera aritzeko prest gaude. Bezeroekin eskuz esku egingo dugu lan jardunbide berrira egokitzeko.\nProzedura berriak zein ordainketa-tresnari eragiten dion\nSEPAk honako ordainketa-tresna hauei eragiten die:\nTransferentziak. Ondokoak barne hartzen ditu: ordainketa puntualak, masiboak eta nomina eta pentsioen ordainketak. Horiek egiteko, banku-kontuaren zenbakia (KKK) nazioarteko banku-kontuaren zenbakiarekin (IBAN) ordezkatu behar da.\nZuzeneko zordunketak (banku-helbideratzeak). Aldizkako ordainketak edo ordainketa puntualak barne hartzen ditu, eta ordainketa nazionalak zein mugaz gaindiko ordainketak (SEPAren esparru geografikoko edozein herrialdetan) egiteko erabiltzen dira.\nSEPAk ez die paperezko ordainketa-tresnei eragiten (txekeak, ordaindukoak, kanbio-letrak)\nIkus informazio gehiago SEPAren web ofizialean\nSEPA transferentzia ordainketa-tresna oinarrizko bat da, abonuak eurotan eta zenbatekoari mugarik ezarri gabe egiteko, SEPA guneko bezeroen banku-kontuen artean. Gainera, bitarteko elektronikoak soilik erabiltzen dira horretarako, erabat automatizatutako prozesua baita.\nKutxabank-ek dagoeneko transferentzia guztiak SEPA bidez bidaltzen eta jasotzen ditu.\nTransferentziak IBAN kodeaz identifikatutako kontuen artean egiten dira. IBANa agindu-emaileak adierazten du, eta entitateek ez dute beste inolako egiaztapenik egiten, eragiketa prozesatu aurretik. IBANa (International Bank Account Number) nazioarteko kode normalizatu bat da (ISO 1316 arauaren arabera), zeinaren bitartez bata bestearengandik bereizteko moduan identifikatzen baitira finantza-entitateetan irekitako kontuak, transakzioen tratamendu automatizatua errazteko bide. Kodea bezeroen eskura dago, kontu-laburpenetan, libretetan, taloitegietan eta on-line bankuko aplikazioetan.\nEragiketak eurotan dira, eta SEPA guneko herrialdeak xede hartuta egiten dira.\nTransferentziak abonatzeko gehieneko epea egun baliodun batekoa izango da; hots, entitate agindu-emaileak jaulkitako egunaren hurrengo egun baliodunean ordaintzen dira.\nEragiketei SHARE klausula ezarriko zaie beti, gastu gisa; horrek esan nahi du bezero bakoitzak bere entitateak ezartzen dizkion komisioei aurre egin beharko diola. Hala entitate agindu-emaileek nola entitate hartzaileek gastuak ezarri ahal izango dizkiete euren bezeroei. Entitate agindu-emaileak transferentziaren zenbateko osoa bidaliko du.\nCSB34 formatuko fitxategiak XML testu formatu berriarekin ordezkatu beharko dira. Fitxategi berriei buruzko argibide gehiago, Dokumentazioa erlaitzean.\nOhiko transferentzien eta SEPA gunekoen arteko alderaketa\nOinarrizko zordunketaren azalpena\nZuzeneko zordunketa bat zordunaren kontuan kargu bat egiteko erabiltzen den ordainketa-zerbitzua da. Zordunarengandik baimena jasotakoan ordainketa abiarazten du hartzekodunak, eta gero, bere ordainketa-zerbitzuen hornitzaileari jakinarazten dio.\nSEPA zuzeneko zordunketak eurotan dira, eta SEPA guneko herrialdeak xede hartuta jaulkitzen dira. Kontuak IBAN kodearekin identifikatzen dira.\nAldez aurretik zordunketa-kontuaren titularrak baiezkoa eman behar du, zuzeneko zordunketak bere kontura kargatu daitezen. Baiezko hori helbideratze agindu edo mandatu baten bitartez gauzatuko da, eta bertan hartzekodunak SEPA zuzeneko zordunketa bat aurkeztu dezan beharrezko diren datuak emango dira.\nHona hemen mandatuaren ezaugarriak:\nSEPA zuzeneko zordunketetan helbideratze agindu edo mandatuaren zenbait datu adierazi behar dira derrigor, zordunak baiezkoa emateko baliatu duen horren ingurukoak. Jatorrizko helbideratze agindu edo mandatu horren datuak aldatuz gero, horren berri ere eman beharko da, eta datu berria jakinarazi.\nZuzeneko zordunketak kobrantza-data baino lehen aurkeztu beharko dira. Kobrantza-data zordunak ordaintzeko eginbeharra bete behar dueneko eguna izango da, hartzekodunaren erakundeak eta zordunaren erakundeak eragiketa tramitatzeko denbora izan dezaten.\nOrdainketari buruzko informazio gehigarria, zodunketaren kontzeptua, 140 karakterekoa izango da; inola ere ez luzeagoa.\nItzulketa egiteko gehieneko epe jakin batzuk ezarriko dira, bezero zordunak eskatzen duenaren arabera, baina baimendu gabeko ordainketetarako luzatu ahal izango dira.\n2014ko otsailaren 1a baino lehen sistema tradizionalean helbideraturiko zordunketak kobratzeko, indarrean dauden helbideratze-aginduek SEPA zuzeneko zordunketak jaulkitzeko baliagarri izaten jarraituko dute.\nDokumentazioa erlaitzean, formatu berriei buruzko informazio osagarria dago.\nB2B zuzeneko zordunketaren azalpena\nB2B zuzeneko zordunketa batean, zorduna eta hartzekoduna enpresak edo autonomoak izan beharko dira nahitaez (ez kontsumitzaileak), merkataritza-arloko transakzioei lotutako ordainketa/kobrantzetarako B2B zuzeneko zordunketen zerbitzua erabiltzea erabaki dutenak.\nModalitate honetan sartzen diren eragiketak seguruago eta bizkorrago egiten dira, kasuan kasuko ordainketa-eragiketaren bukaera ona epe motzean ziurtatuta.\nZordunaren entitateak bere bezeroaren baimena lortu beharko du zordunketa orotarako, ordainketa egin aurretik. Behin zordunketa baimenduta eta zordunketa-kontuan zordunduta, zordunak ezingo du itzulketarik eskatu.\nHelbideraturiko zordunketa ohikoen eta SEPA gunekoen arteko alderaketa\nCore zordunketen produktu-fitxa\nB2B zordunketen produktu-fitxa\nSEPA transferentzien produktu-fitxa\nSEPAri buruzko ohiko galderak\nZordunketei buruzko ohiko galderak\nTransferentziei buruzko ohiko galderak\n34 zenbakidun koadernoen XML formatuko fitxategia\nSDD B2B zordunketen jaulkipenen XML formatuko fitxategia\nSDD Core zordunketen jaulkipenen XML formatuko fitxategia\nAEB 50 araua oinarrizko Agintaldia eta B2B\nDibisetarako eranskina, XML Formatua, 34. Koadernoa


Federación Gipuzkoana de Natación - admin Archive - page 4\nHome » Articles posted by admin (página 4)\nIgeriketako Galaren argazkiak / Fotos de la Gala de Natación\nPublicado por admin en Sin categoría en septiembre 28th, 2015\nIrailaren 19an Donostiako Olarain Ikastetxe Nagusian 14/15 denboraldiko Igeriketa Gala ospatuko genuen. Bertan, Ur‐zeharkaldietako Gipuzkoako Ligako sariak, Igeriketako Neguko eta Udaberriko Ligetako sariak eta igeriketa denboraldi amaierako sariak banatuko ziren. Hemen duzue bertan ateratako argazki bilduma: Argazki Bilduma (Argazkilaria: Jesús Ochoa) —————————————————————————————————————————————– El sábado 19 de septiembre en el Colegio Mayor Olarain de Donostia celebramos la Gala de la Natación correspondiente a la temporada 14/15. En la misma se repartieron\nArbitroen kurtsoaren konbokatoria / Convocatoria curso de árbitros\nPublicado por admin en Sin categoría en septiembre 24th, 2015\nUrtero bezala, igeriketako arbitroak behar ditugu Gipuzkoako Igeriketa Federazion. Horregatik arbitroen kurtso bat prestatu dugu Urriak 16 eta 17rako. Urriak 16: 19:00etatik – 21:00etara Urriak 17: 10:00etatik – 13:00etara Kurtsoan parte hartu nahi duten guztiak, bidali dezatela email bat hondorengo datuekin gif@igeri.net –era DNI Abizenak Izena Teléfonoa Herria Emaila Jaiotze data Jakin dezazuen, igeriketako arbitroa izateko 18 urte baino gehiago eduki behar dituzuela, nahiz eta 16 urtetatik aurrera kurtsoa egiteko